ΣΥΜΦΩΝΙΑ ΣΥΝΕΡΓΑΣΙΑΣ μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας

Η ΕΥΡΩΠΑΪΚΗ ΚΟΙΝΟΤΗΤΑ,

εφεξής καλούμενη «Κοινότητα»,

αφενός, και

Η ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ,

αφετέρου,

ΑΠΟΦΑΣΙΣΜΕΝΕΣ να ενισχύσουν την οικονομική συνεργασία μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας,

ΑΠΟΦΑΣΙΣΜΕΝΕΣ να προωθήσουν την ανάπτυξη και τη διαφοροποίηση της οικονομικής, χρηματοδοτικής και εμπορικής συνεργασίας για να διευκολύνουν την επίτευξη καλύτερης ισορροπίας καθώς και τη βελτίωση της δομής και την ανάπτυξη του όγκου των εμπορικών τους συναλλαγών και την αύξηση της ευημερίας των πληθυσμών τους,

ΑΠΟΦΑΣΙΣΜΕΝΕΣ να εξασφαλίσουν ασφαλέστερη βάση συνεργασίας, σύμφωνα με τις διεθνείς τους δεσμεύσεις,

ΑΠΟΦΑΣΙΣΜΕΝΕΣ να συμβάλουν στη σταθερότητα της περιοχής και στην ανάπτυξη ανοικτών σχέσεων συνεργασίας μεταξύ των χωρών της Νοτιοανατολικής Ευρώπης, λαμβάνοντας υπόψη τη συγκεκριμένη κατάσταση της Πρώην Γιουγκοσλαβικής Δημοκρατίας της Μακεδονίας,

ΕΧΟΝΤΑΣ ΕΠΙΓΝΩΣΗ του γεγονότος ότι η ενδιάμεση συμφωνία της 13ης Σεπτεμβρίου 1995 συμβάλλει στη σταθερότητα της περιοχής και διευκολύνει τις σχέσεις συνεργασίας μεταξύ της Ελλάδας και της Πρώην Γιουγκοσλαβικής Δημοκρατίας της Μακεδονίας,

ΓΝΩΡΙΖΟΝΤΑΣ ότι η Πρώην Γιουγκοσλαβική Δημοκρατία της Μακεδονίας ανέλαβε την πρωτοβουλία που οδήγησε στο ψήφισμα αριθ. 48/84Β της Γενικής Συνέλευσης του ΟΗΕ της 16ης Δεκεμβρίου 1993 για την ανάπτυξη σχέσεων καλής γειτονίας μεταξύ των βαλκανικών κρατών,

ΕΧΟΝΤΑΣ ΕΠΙΓΝΩΣΗ της ανάγκης ανάπτυξης αρμονικών οικονομικών και εμπορικών σχέσεων μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας,

ΓΝΩΡΙΖΟΝΤΑΣ ότι είναι σημαντικό να εφαρμοστούν πλήρως όλες οι διατάξεις και οι αρχές της διαδικασίας του Οργανισμού για την Ασφάλεια και τη Συνεργασία στην Ευρώπη (ΟΑΣΕ) και, ιδίως, αυτές της τελικής πράξεως του Ελσίνκι, των τελικών εγγράφων των συνόδων της Μαδρίτης, της Βιέννης και της Κοπεγχάγης και του Χάρτη των Παρισίων για μια νέα Ευρώπη, ιδίως όσον αφορά το κράτος δικαίου, τη δημοκρατία και τα δικαιώματα του ανθρώπου, καθώς και οι διατάξεις και αρχές της Διάσκεψης της Βόννης για την οικονομική συνεργασία,

ΕΧΟΝΤΑΣ ΕΠΙΓΝΩΣΗ του γεγονότος ότι ο σεβασμός των δημοκρατικών αρχών και των βασικών δικαιωμάτων του ανθρώπου, σύμφωνα με την Παγκόσμια Διακήρυξη των Δικαιωμάτων του Ανθρώπου, αποτελεί τη βάση των εσωτερικών και διεθνών πολιτικών της Κοινότητας και της Πρώην Γιουγκοσλαβικής Δημοκρατίας της Μακεδονίας, καθώς και σημαντικό στοιχείο της παρούσας συμφωνίας.

ΕΧΟΝΤΑΣ ΕΠΙΓΝΩΣΗ του γεγονότος ότι το ίδιο ισχύει και με τις αρχές της οικονομίας της αγοράς σύμφωνα με το έγγραφο της Διάσκεψης της Βόννης για την οικονομική συνεργασία,

ΑΝΑΓΝΩΡΙΖΟΝΤΑΣ τη σημασία της κοινωνικής ανάπτυξης, η οποία θα πρέπει να συμβαδίζει με την οικονομική ανάπτυξη,

ΑΝΑΓΝΩΡΙΖΟΝΤΑΣ ότι είναι σημαντικό να διασφαλιστούν τα δικαιώματα των εθνοτήτων και εθνικών ομάδων και των μειονοτήτων σύμφωνα με τις υποχρεώσεις που ανελήφθησαν στο πλαίσιο του Οργανισμού για την Ασφάλεια και τη Συνεργασία στην Ευρώπη (ΟΑΣΕ),

ΓΝΩΡΙΖΟΝΤΑΣ ότι είναι σημαντικό να ενισχυθούν οι δημοκρατικοί θεσμοί και να υποστηριχθεί η διαδικασία οικονομικής μεταρρύθμισης στην Πρώην Γιουγκοσλαβική Δημοκρατία της Μακεδονίας, στο πλαίσιο της γενικής κατάστασης στην περιοχή και των ιδιαίτερων οικονομικών δυσχερειών της Πρώην Γιουγκοσλαβικής Δημοκρατίας της Μακεδονίας,

ΕΠΙΘΥΜΩΝΤΑΣ την καθιέρωση τακτικού πολιτικού διαλόγου επί διμερών και διεθνών θεμάτων αμοιβαίου ενδιαφέροντος με ιδιαίτερη έμφαση στη δημιουργία των προϋποθέσεων που θα διευκολύνουν την προοδευτική προσέγγιση της Πρώην Γιουγκοσλαβικής Δημοκρατίας της Μακεδονίας στην Κοινότητα και την προώθηση της συνεργασίας και των σχέσεων καλής γειτονίας στην περιοχή,

ΓΝΩΡΙΖΟΝΤΑΣ ότι η επιθυμία της Πρώην Γιουγκοσλαβικής Δημοκρατίας της Μακεδονίας να προωθήσει τέτοια συνεργασία και σχέσεις με τις λοιπές χώρες της περιοχής αποτελεί σημαντικό παράγοντα για την ανάπτυξη των σχέσεων και τη συνεργασία μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας,

ΕΧΟΝΤΑΣ ΕΠΙΓΝΩΣΗ του γεγονότος ότι η παρούσα συμφωνία συνεργασίας αποτελεί το πρώτο βήμα για την οργάνωση των σχέσεων μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας και ότι τα συμβαλλόμενα μέρη επιθυμούν να ενισχύσουν τις συμβατικές τους σχέσεις το ταχύτερο δυνατό, λαμβάνοντας πλήρως υπόψη την επιθυμία της Πρώην Γιουγκοσλαβικής Δημοκρατίας της Μακεδονίας για προωθημένη σχέση με την Ευρωπαϊκή Ένωση,

ΑΠΟΦΑΣΙΣΑΝ να συνάψουν την παρούσα συμφωνία και προς το σκοπό αυτό όρισαν πληρεξούσιους:

Η ΕΥΡΩΠΑΪΚΗ ΚΟΙΝΟΤΗΤΑ:

Η ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ:

ΟΙ ΟΠΟΙΟΙ, μετά την ανταλλαγή των πληρεξουσίων εγγράφων τους που βρέθηκαν εντάξει,

ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:

Άρθρο 1

Η παρούσα συμφωνία μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας αποσκοπεί στην προώθηση μιας γενικότερης συνεργασίας των συμβαλλομένων μερών με σκοπό τη συμβολή στην οικονομική ανάπτυξη της Πρώην Γιουγκοσλαβικής Δημοκρατίας της Μακεδονίας, ιδίως δε στην ανάπτυξη της οικονομίας της αγοράς και στην εμβάθυνση των σχέσων μεταξύ των συμβαλλομένων μερών. Η συνεργασία της Κοινότητας με την Πρώην Γιουγκοσλαβική Δημοκρατία της Μακεδονίας και η παροχή βοήθειας σ' αυτή θα συμβάλουν επίσης στις σχέσεις καλής γειτονίας και στην ανάπτυξη της περιφερειακής συνεργασίας και του εμπορίου. Για το σκοπό αυτό, θα θεσπιστούν και θα εφαρμοστούν διατάξεις και μέτρα στον τομέα της οικονομικής, τεχνικής και χρηματοδοτικής συνεργασίας και των εμπορικών συναλλαγών.

Η επιθυμία της Πρώην Γιουγκοσλαβικής Δημοκρατίας της Μακεδονίας να προωθήσει συνεργασία και σχέσεις καλής γειτονίας με τις λοιπές χώρες της περιοχής, συμπεριλαμβανομένης της οικονομικής συνεργασίας και του εμπορίου, αποτελεί σημαντικό παράγοντα για την ανάπτυξη των σχέσεων και της συνεργασίας μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας, όπως προβλέπεται στην παρούσα συμφωνία.

Ο σεβασμός των δημοκρατικών αρχών και των δικαιωμάτων του ανθρώπου, όπως ορίζονται στην Παγκόσμια Διακήρυξη των Δικαιωμάτων του Ανθρώπου, στην τελική πράξη του Ελσίνκι και στον Χάρτη των Παρισίων για μια νέα Ευρώπη, αποτελεί τη βάση των εσωτερικών και διεθνών πολιτικών της Κοινότητας και της Πρώην Γιουγκοσλαβικής Δημοκρατίας της Μακεδονίας καθώς και βασικό στοιχείο της παρούσας συμφωνίας.

Το ίδιο ισχύει και για τις αρχές της οικονομίας της αγοράς, σύμφωνα με το έγγραφο της Διάσκεψης της Βόννης για την οικονομική συνεργασία.

Τα συμβαλλόμενα μέρη αναγνωρίζουν τη σημασία της κοινωνικής ανάπτυξης που πρέπει να συμβαδίζει με την οικονομική. Στο πλαίσιο αυτό, τα μέρη παρέχουν ιδιαίτερη προτεραιότητα στο σεβασμό των θεμελιωδών κοινωνικών δικαιωμάτων.

ΤΙΤΛΟΣ I ΟΙΚΟΝΟΜΙΚΗ, ΤΕΧΝΙΚΗ ΚΑΙ ΧΡΗΜΑΤΟΔΟΤΙΚΗ ΣΥΝΕΡΓΑΣΙΑ

Άρθρο 2

Η Κοινότητα και η Πρώην Γιουγκοσλαβική Δημοκρατία της Μακεδονίας συνεργάζονται στην ανάπτυξη της Πρώην Γιουγκοσλαβικής Δημοκρατίας της Μακεδονίας με ενέργειες που συμπληρώνουν τις προσπάθειες που καταβάλλει η εν λόγω χώρα, και στην ενίσχυση των υφισταμένων οικονομικών δεσμών μεταξύ των δύο μερών στην ευρύτερη δυνατή βάση και προς αμοιβαίο όφελος. Δίδεται ιδιαίτερη σημασία στις δραστηριότητες και τη συνεργασία διαπεριφερειακού ή διευρωπαϊκού ενδιαφέροντος.

Άρθρο 3

Για την υλοποίηση της συνεργασίας που αναφέρεται στο άρθρο 2, λαμβάνονται υπόψη ιδίως οι αναπτυξιακοί στόχοι και προτεραιότητες της Πρώην Γιουγκοσλαβικής Δημοκρατίας της Μακεδονίας.

Άρθρο 4

1. Σκοπός της συνεργασίας στο βιομηχανικό τομέα μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας είναι να προωθηθούν ιδίως:

- η συμμετοχή της Κοινότητας στις προσπάθειες που καταβάλλει η Πρώην Γιουγκοσλαβική Δημοκρατία της Μακεδονίας για τον εκσυγχρονισμό και την αναδιάρθρωση της βιομηχανίας της, ώστε να διευκολυνθεί η μετάβαση προς μια οικονομία αγοράς και η οικονομική συνεργασία με τις λοιπές χώρες της περιοχής,

- η έρευνα της αγοράς και η προώθηση του εμπορίου των δύο συμβαλλομένων μερών τόσο στις αντίστοιχες αγορές όσο και στις αγορές τρίτων χωρών,

- η μεταφορά και η ανάπτυξη τεχνολογίας και τεχνογνωσίας στην Πρώην Γιουγκοσλαβική Δημοκρατία της Μακεδονίας,

- η διευκόλυνση της συνεργασίας στον τομέα της μακροπρόθεσμης παραγωγής μεταξύ των οικονομικών παραγόντων των συμβαλλομένων μερών, γεγονός που θα επιτρέψει την ανάπτυξη πιο σταθερών και ισορροπημένων δεσμών μεταξύ των αντίστοιχων οικονομιών τους,

- η αναζήτηση των κατάλληλων τρόπων και μέσων για την κατάργηση των εκατέρωθεν εμπορικών φραγμών που ενδέχεται να παρεμποδίζουν την πρόσβαση στις αντίστοιχες αγορές,

- η προκήρυξη διαγωνισμών για τη σύναψη συμβάσεων προμηθείας αγαθών και υπηρεσιών,

- η διοργάνωση επαφών και συναντήσεων μεταξύ υπευθύνων των βιομηχανικών πολιτικών, οικονομικών φορέων και παραγόντων κατά τρόπο ώστε να προωθηθεί η καθιέρωση νέων βιομηχανικών σχέσεων, σύμφωνα με τους στόχους της παρούσας συμφωνίας,

- οι ανταλλαγές πληροφοριών σχετικά με τις βραχυπρόθεσμες και μεσοπρόθεσμες προοπτικές και προβλέψεις στον τομέα της παραγωγής, της κατανάλωσης και των συναλλαγών.

2. Τα συμβαλλόμενα μέρη προωθούν την ανάπτυξη και την ενίσχυση βιοτεχνιών και μικρών και μεσαίων επιχειρήσεων (ΜΜΕ) και των οργανώσεών τους στην Πρώην Γιουγκοσλαβική Δημοκρατία της Μακεδονίας καθώς και τη συνεργασία μεταξύ των βιοτεχνιών και των ΜΜΕ της Κοινότητας και της Πρώην Γιουγκοσλαβικής Δημοκρατίας της Μακεδονίας.

Για το σκοπό αυτό, ενθαρρύνουν την ανταλλαγή πληροφοριών και τη μεταφορά τεχνολογίας, καθώς και τη συνεργασία μεταξύ επιχειρήσεων, ιδίως με την καθιέρωση των καταλλήλων διασυνδέσεων με κοινοτικούς παράγοντες (π.χ. BRE, BC-Net, δίκτυο Euro-info Centre κ.λπ.) και με τη διοργάνωση άμεσων επαγγελματικών επαφών μεταξύ επιχειρήσεων (όπως στο πλαίσιο των πρωτοβουλιών Interprise ή/και της συμμετοχής σε ευρωπαϊκές εταιρικές σχέσεις).

3. Σύμφωνα με τις αρχές της οικονομίας της αγοράς και της συνθήκης για τον Ενεργειακό Χάρτη, η συνεργασία στον τομέα της ενέργειας μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας αποσκοπεί, μεταξύ άλλων, στη διευκόλυνση της διαμετακόμισης ενέργειας, της εξέτασης της δυνατότητας διασύνδεσης ενεργειακών δικτύων και της συμμετοχής των οικονομικών παραγόντων των συμβαλλομένων μερών στα προγράμματα έρευνας, παραγωγής και μεταποίησης των ενεργειακών πόρων της Πρώην Γιουγκοσλαβικής Δημοκρατίας της Μακεδονίας, καθώς και όλων των άλλων δράσεων κοινού ενδιαφέροντος.

4. Τα συμβαλλόμενα μέρη συνεργάζονται με σκοπό την ανάπτυξη προδιαγραφών στον εξορυκτικό τομέα και τον εκσυγχρονισμό των υφισταμένων εγκαταστάσεων.

Άρθρο 5

Τα συμβαλλόμενα μέρη συνεργάζονται στον τομέα της έρευνας και της τεχνολογικής ανάπτυξης σύμφωνα με τα διαθέσιμα μέσα.

Άρθρο 6

1. Στο γεωργικό τομέα, η συνεργασία μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας αποσκοπεί, ιδίως:

- στην ενθάρρυνση της επιστημονικής και τεχνικής συνεργασίας στο πλαίσιο προγραμμάτων κοινού ενδιαφέροντος, συμπεριλαμβανομένων προγραμμάτων σε τρίτες χώρες,

- στην προώθηση των αμοιβαίως επωφελών επενδύσεων και, για το σκοπό αυτό, στην ενθάρρυνση των προσπαθειών για επίτευξη συμπληρωματικότητας.

2. Για το σκοπό αυτό, η Κοινότητα και η Πρώην Γιουγκοσλαβική Δημοκρατία της Μακεδονίας:

- εντατικοποιούν τις ανταλλαγές πληροφοριών σχετικά με τις κατευθύνσεις των γεωργικών πολιτικών τους, συμπεριλαμβανομένων των βραχυπρόθεσμων και μεσοπρόθεσμων προβλέψεων σχετικά με την παραγωγή, την κατανάλωση και τις συναλλαγές,

- διευκολύνουν και ενθαρρύνουν τη μελέτη συγκεκριμένων προγραμμάτων συνεργασίας αμοιβαίου ενδιαφέροντος,

- ενθαρρύνουν τη βελτίωση και τη διεύρυνση των επαφών μεταξύ των οικονομικών παραγόντων.

Άρθρο 7

1. Στον τομέα των μεταφορών, η Κοινότητα και η Πρώην Γιουγκοσλαβική Δημοκρατία της Μακεδονίας εξετάζουν τις δυνατότητες:

- βελτίωσης και ανάπτυξης, με σκοπό ιδίως τη συμπληρωματικότητα, των διεθνών μεταφορών, συμπεριλαμβανομένων των συνδυασμένων μεταφορών, λαμβάνοντας υπόψη την περιφερειακή διάσταση και

- εκτέλεσης ειδικών ενεργειών στον τομέα αυτό προς αμοιβαίο συμφέρον.

2. Στόχος της συνεργασίας είναι επίσης να ευνοηθεί η βελτίωση και η ανάπτυξη της υποδομής προς αμοιβαίο συμφέρον των συμβαλλομένων μερών.

Για το σκοπό αυτό, η Κοινότητα και η Πρώην Γιουγκοσλαβική Δημοκρατία της Μακεδονίας ανταλλάσσουν πληροφορίες για τα προγράμματα κοινού ενδιαφέροντος σχετικά με την κατασκευή κεντρικών οδικών αρτηριών και ενθαρρύνουν τη συνεργασία για την υλοποίησή τους.

3. Εξάλλου, η Κοινότητα και η Πρώην Γιουγκοσλαβική Δημοκρατία της Μακεδονίας προβαίνουν σε ανταλλαγές απόψεων και πληροφοριών σχετικά με την ανάπτυξη των αντίστοιχων πολιτικών τους σε θέματα μεταφορών.

Άρθρο 8

Η Κοινότητα και η Πρώην Γιογκοσλαβική Δημοκρατία της Μακεδονίας ενθαρρύνουν τις ανταλλαγές πληροφοριών στον τομέα του τουρισμού, καθώς και τη συμμετοχή σε κοινές μελέτες σχετικά με τις δυνατότητες ισόρροπης και μόνιμης τουριστικής ανάπτυξης και προωθούν τις επαφές μεταξύ των αρμόδιων οργανισμών τους και των επαγγελματικών τουριστικών ενώσεων με σκοπό την αύξηση των τουριστικών ρευμάτων.

Άρθρο 9

Με σκοπό τη βελτίωση της υγείας, της ποιότητας και του πλαισίου ζωής, του περιβάλλοντος και των συνθηκών διαβίωσης των δύο συμβαλλομένων μερών, την από κοινού αξιοποίηση των τεχνικών γνώσεων στον τομέα του περιβάλλοντος και την προώθηση της συνεργασίας στα περιβαλλοντικά προβλήματα, η Κοινότητα και η Πρώην Γιουγκοσλαβική Δημοκρατία της Μακεδονίας προβαίνουν σε ανταλλαγές πληροφοριών για την εξέλιξη των αντίστοιχων πολιτικών τους, με ιδιαίτερη έμφαση στην αειφόρο ανάπτυξη, και ενθαρρύνουν την από κοινού εφαρμογή συγκεκριμένων ενεργειών.

Άρθρο 10

1. Στο πλαίσιο της χρηματοδοτικής συνεργασίας, η Κοινότητα και η Πρώην Γιουγκοσλαβική Δημοκρατία της Μακεδονίας προβαίνουν σε ανταλλαγές πληροφοριών και σε κοινές αναλύσεις σχετικά με τις μεσοπρόθεσμες οικονομικές τους πολιτικές, την εξέλιξη του ισοζυγίου πληρωμών και τις οικείες πολιτικές, καθώς και τις τάσεις των ευρωπαϊκών κεφαλαιαγορών, με σκοπό την προώθηση της οικονομικής δραστηριότητας.

Προβαίνουν, εξάλλου, στο πλαίσιο του κατ' άρθρο 38 συμβουλίου συνεργασίας σε ανταλλαγές πληροφοριών σχετικά με τις γενικές συνθήκες που πιθανόν να επηρεάσουν τις ροές κεφαλαίων που σχετίζονται με τη χρηματοδότηση των επενδύσεων σε διάφορους τομείς κοινού ενδιαφέροντος.

2. Τα συμβαλλόμενα μέρη συμφωνούν για την αναγκαιότητα κάθε προσπάθειας και συνεργασίας που θα εμποδίσει τη χρήση των χρηματοπιστωτικών τους συστημάτων σε διαδικασίες νομιμοποίησης εσόδων από παράνομες δραστηριότητες γενικά και από εμπόριο ναρκωτικών ειδικότερα.

3. Η Κοινότητα συμμετέχει στη χρηματοδότηση επενδυτικών προγραμμάτων αμοιβαίου ενδιαφέροντος που λαμβάνουν υπόψη τους στόχους της παρούσας συμφωνίας, υπό τους όρους που αναφέρονται στο πρωτόκολλο αριθ. 3.

4. Η χρηματοδοτική βοήθεια παρέχεται στο πλαίσιο του προγράμματος Phare σύμφωνα με τον κανονισμό (ΕΟΚ) αριθ. 3906/89 του Συμβουλίου, όπως τροποποιήθηκε, επί πολυετούς ενδεικτικής βάσης, συμπεριλαμβανομένων σχεδίων που προωθούν την περιφερειακή συνεργασία αλλά και άλλες μορφές συνεργασίας.

Άρθρο 11

1. Τα συμβαλλόμενα μέρη επιδιώκουν την ενθάρρυνση και προώθηση της συνεργασίας, στο πλαίσιο των εκατέρωθεν αρμοδιοτήτων τους, στους ακόλουθους τομείς:

- εγκατάσταση και παροχή υπηρεσιών, συμπεριλαμβανομένων των χρηματοπιστωτικών,

- πληρωμές και κινήσεις κεφαλαίων,

- πληροφόρηση,

- ανάπτυξη των ανθρωπίνων πόρων, εκπαίδευση και κατάρτιση, κοινωνικές υποθέσεις και δημόσια υγεία,

- στατιστικές και τελωνεία,

- τηλεπικοινωνίες,

- τυποποίηση και πιστοποίηση,

- προώθηση και προστασία των επενδύσεων,

- δημόσιες συμβάσεις.

2. Η Πρώην Γιουγκοσλαβική Δημοκρατία της Μακεδονίας καταβάλει κάθε προσπάθεια για να διασφαλίσει ότι η νομοθεσία της θα προσεγγίσει σταδιακά την κοινοτική. Η Κοινότητα παρέχει τη σχετική τεχνική βοήθεια.

3. Οι διοικητικές αρχές των συμβαλλομένων μερών παρέχουν αμοιβαίως βοήθεια σε τελωνειακά θέματα, σύμφωνα με τις διατάξεις του πρωτοκόλλου αριθ. 2.

Άρθρο 12

1. Προκειμένου να υλοποιηθούν οι στόχοι της παρούσας συμφωνίας, το συμβούλιο συνεργασίας καθορίζει περιοδικά το γενικό προσανατολισμό της συνεργασίας.

2. Το συμβούλιο συνεργασίας αναλαμβάνει να αναζητήσει τρόπους και μεθόδους για την εφαρμογή της συνεργασίας στους τομείς που καθορίζει η παρούσα συμφωνία.

ΤΙΤΛΟΣ II ΕΜΠΟΡΙΚΕΣ ΣΥΝΑΛΛΑΓΕΣ

Άρθρο 13

1. Στον εμπορικό τομέα, στόχος της παρούσας συμφωνίας είναι η προώθηση των συναλλαγών μεταξύ των συμβαλλομένων μερών, έχοντας υπόψη τα αντίστοιχα επίπεδα ανάπτυξης και την ανάγκη καλύτερης ισορροπίας στις εμπορικές τους συναλλαγές, με σκοπό τη βελτίωση των όρων πρόσβασης των προϊόντων της Πρώην Γιουγκοσλαβικής Δημοκρατίας της Μακεδονίας στην αγορά της Κοινότητας.

2. Η Κοινότητα παρέχει τεχνική βοήθεια για την προβλεπόμενη προσχώρηση της Πρώην Γιουγκοσλαβικής Δημοκρατίας της Μακεδονίας στον Παγκόσμιο Οργανισμό Εμπορίου (ΠΟΕ).

Άρθρο 14

Με την επιφύλαξη των ειδικών διατάξεων για ορισμένα προϊόντα στον παρόντα τίτλο και στο πρωτόκολλο αριθ. 2, προϊόντα εκτός των περιλαμβανομένων στο παράρτημα II της συνθήκης περί ιδρύσεως της Ευρωπαϊκής Κοινότητας και στο παράρτημα Α της παρούσας συμφωνίας, καταγωγής Πρώην Γιουγκοσλαβικής Δημοκρατίας της Μακεδονίας, εισάγονται στην Κοινότητα χωρίς ποσοτικούς περιορισμούς ούτε μέτρα ισοδυνάμου αποτελέσματος και απαλλάσσονται δασμών και φορολογικών επιβαρύνσεων ισοδυνάμου αποτελέσματος.

Άρθρο 15

1. Οι εισαγωγές στην Κοινότητα προϊόντων καταγωγής Πρώην Γιουγκοσλαβικής Δημοκρατίας της Μακεδονίας που απαριθμούνται στο παράρτημα Γ υπόκεινται σε ετήσιες οροφές. Οι οροφές που θεσπίζονται για το έτος θέσης σε ισχύ της συμφωνίας αναγράφονται απέναντι από κάθε προϊόν.

2. Οι εισαγωγές στην Κοινότητα των προϊόντων που απαριθμούνται στα παραρτήματα Δ και Ε υπόκεινται σε ετήσιες δασμολογικές ποσοστώσεις, οροφές ή ποσότητες αναφοράς. Οι ποσοστώσεις, οι οροφές και οι ποσότητες αναφοράς που θεσπίζονται για το έτος θέσης σε ισχύ της συμφωνίας αναγράφονται απέναντι από κάθε προϊόν.

3. Μόλις καλυφθεί κάποια οροφή εισαγωγής προϊόντος, οι δασμοί που ισχύουν γενικά έναντι τρίτων χωρών είναι δυνατό να επιβληθούν εκ νέου στην εισαγωγή του προϊόντος μέχρι το τέλος του ημερολογιακού έτους.

4. Μόλις καλυφθεί κάποια δασμολογική ποσόστωση εισαγωγής προϊόντος, οι δασμοί που ισχύουν γενικά έναντι τρίτων χωρών θα επιβληθούν εκ νέου στην εισαγωγή του σχετικού προϊόντος μέχρι το τέλος του ημερολογιακού έτους.

5. Μόλις οι εισαγωγές κάποιου προϊόντος που υπόκειται σε ποσότητα αναφοράς υπερβούν την εν λόγω ποσότητα, η Κοινότητα, με την κατάλληλη κοινοτική διαδικασία, μπορεί να υποβάλει το προϊόν σε οροφή ίση με την ποσότητα αναφοράς, ανάλογα με το ετήσιο κοινοτικό ισοζύγιο εμπορικών συναλλαγών για το εν λόγω προϊόν.

6. Αν κατά τη διάρκεια δύο συνεχών ετών οι εισαγωγές προϊόντος που αναφέρεται στο παράρτημα Γ είναι μικρότερες του 80 % της ορισθείσας ποσότητας, η Κοινότητα μπορεί να αναστείλει τη σχετική οροφή.

7. Από το δεύτερο έτος ισχύος της συμφωνίας, οι ποσότητες των οροφών που παρέχονται στο παράρτημα Γ αυξάνονται ετησίως κατά 5 % εκτός αν η Κοινότητα παρατείνει για ένα ακόμα έτος την οροφή ή τις οροφές που όρισε για το προηγούμενο έτος.

8. Στο πρωτόκολλο αριθ. 1 παρατίθενται συμπληρωματικές εμπορικές ρυθμίσεις για ορισμένα προϊόντα σιδήρου και χάλυβα.

9. Εν αναμονή της σύναψης χωριστής συμφωνίας περί ειδικών εμπορικών ρυθμίσεων, το καθεστώς για τις εμπορικές συναλλαγές κλωστοϋφαντουργικών προϊόντων (κεφάλαια 50 έως 63 της συνδυασμένης ονοματολογίας) είναι το αναφερόμενο στον κανονισμό (ΕΚ) αριθ. 517/94 του Συμβουλίου.

10. Οι εμπορικές ρυθμίσεις για τα κρασιά τίθενται σε χωριστή συμφωνία για τα κρασιά και τα οινοπνευματώδη.

Άρθρο 16

Οι εισαγωγές στην Κοινότητα των προϊόντων που απαριθμούνται στο παράρτημα Β υπόκεινται στις δασμολογικές ρυθμίσεις και τους κανόνες που αναφέρονται αντιστοίχως στο εν λόγω παράρτημα.

Άρθρο 17

1. Η Κοινότητα, για ορισμένα προϊόντα τα οποία θεωρεί ευαίσθητα επιφυλάσσεται του δικαιώματος να καλέσει το συμβούλιο συνεργασίας να ορίσει, ενδεχομένως, τους ειδικούς όρους πρόσβασης στην κοινοτική αγορά.

Το συμβούλιο συνεργασίας καθορίζει τους εν λόγω όρους εντός τριών μηνών από την κοινοποίηση. Ελλείψει απόφασης του συμβουλίου συνεργασίας εντός της προαναφερθείσας προθεσμίας, η Κοινότητα μπορεί να λάβει τα απαραίτητα μέτρα. Εντούτοις, τα μέτρα αυτά είναι όμοια με εκείνα που προβλέπονται στο άρθρο 15.

2. Για την εφαρμογή της παραγράφου 1, τα συμβαλλόμενα μέρη προβαίνουν σε τακτικές ανταλλαγές πληροφοριών στο πλαίσιο του συμβουλίου συνεργασίας πριν καθορίσουν, ενδεχομένως, τις ειδικές συνθήκες πρόσβασης των εν λόγω προϊόντων στην αντίστοιχη αγορά. Οι ανταλλαγές αυτές αφορούν ιδίως τα εμπορικά ρεύματα και τις μεσοπρόθεσμες και μακροπρόθεσμες προβλέψεις για την παραγωγή και τις εξαγωγές.

3. Το συμβούλιο συνεργασίας εξετάζει περιοδικά τα μέτρα που λαμβάνονται στο πλαίσιο της παραγράφου 1 για να εξακριβώσει κατά πόσον είναι σύμφωνα με τους στόχους της παρούσας συμφωνίας.

Άρθρο 18

Τα προβλεπόμενα στην παρούσα συμφωνία προϊόντα καταγωγής Πρώην Γιουγκοσλαβικής Δημοκρατίας της Μακεδονίας δεν μπορούν να τύχουν κατά την εισαγωγή στην Κοινότητα ευνοϊκότερης μεταχείρισης από αυτήν που παρέχουν τα κράτη μέλη μεταξύ τους.

Άρθρο 19

1. Η Πρώην Γιουγκοσλαβική Δημοκρατία της Μακεδονίας παρέχει στην Κοινότητα, στον τομέα των συναλλαγών, μεταχείριση όχι λιγότερο ευνοϊκή από το καθεστώς του μάλλον ευνοουμένου κράτους. Ωστόσο, για να προωθήσει τις περιφερειακές ανταλλαγές, η Πρώην Γιουγκοσλαβική Δημοκρατία της Μακεδονίας θα έχει τη δυνατότητα κατά τη διάρκεια μεταβατικής περιόδου πέντε ετών μετά τη θέση σε ισχύ της παρούσας συμφωνίας να παραχωρεί προτιμησιακή μεταχείριση σε εισαγωγές καταγωγής άλλων κρατών που προήλθαν από την πρώην Γιουγκοσλαβία ή άλλων γειτονικών χωρών. Το συμβούλιο συνεργασίας μπορεί να παρατείνει το εν λόγω διάστημα.

2. Με την επιφύλαξη του άρθρου 20 παράγραφος 2, η Πρώην Γιουγκοσλαβική Δημοκρατία της Μακεδονίας αποφεύγει, από τη θέση σε ισχύ της παρούσας συμφωνίας, να επιβάλει στις εξαγωγές στην Κοινότητα νέους δασμούς και επιβαρύνσεις ισοδυνάμου αποτελέσματος ή νέους ποσοτικούς περιορισμούς και μέτρα ισοδυνάμου αποτελέσματος.

Άρθρο 20

1. Τα συμβαλλόμενα μέρη κοινοποιούν αμοιβαίως, κατά την υπογραφή της παρούσας συμφωνίας, τις ισχύουσες διατάξεις σχετικά με το καθεστώς συναλλαγών.

2. Με την επιφύλαξη του άρθρου 19 παράγραφος 1, η Πρώην Γιουγκοσλαβική Δημοκρατία της Μακεδονίας έχει τη δυνατότητα να εισάγει στο καθεστώς συναλλαγών με την Κοινότητα νέους δασμούς και επιβαρύνσεις ισοδυνάμου αποτελέσματος ή νέους ποσοτικούς περιορισμούς και μέτρα ισοδυνάμου αποτελέσματος και να αυξήσει τους δασμούς και τις επιβαρύνσεις ή τους ποσοτικούς περιορισμούς και τα μέτρα ισοδυνάμου αποτελέσματος που εφαρμόζονται στα προϊόντα καταγωγής Κοινότητας ή με προορισμό την Κοινότητα, εφόσον τούτο επιβάλλεται για την αντιμετώπιση από την Πρώην Γιουγκοσλαβική Δημοκρατία της Μακεδονίας των αναγκών των νέων βιομηχανιών και της αναδιάρθρωσης. Σύμφωνα με τους στόχους της παρούσας συμφωνίας, η Πρώην Γιουγκοσλαβική Δημοκρατία της Μακεδονίας επιλέγει τα μέτρα που θίγουν λιγότερο τα εμπορικά και οικονομικά συμφέροντα της Κοινότητας.

3. Η Πρώην Γιουγκοσλαβική Δημοκρατία της Μακεδονίας ενημερώνει για τα εν λόγω μέτρα την Κοινότητα, ώστε να υπάρξει δυνατότητα κατάλληλης ανταλλαγής απόψεων πριν από τη θέσπισή τους.

4. Το συμβούλιο συνεργασίας εξετάζει περιοδικά τα μέτρα που λαμβάνει η Πρώην Γιουγκοσλαβική Δημοκρατία της Μακεδονίας στο πλαίσιο της παραγράφου 2.

Άρθρο 21

Η έννοια των προϊόντων καταγωγής για την εφαρμογή του τίτλου II και οι σχετικές μέθοδοι διοικητικής συνεργασίας καθορίζονται στο πρωτόκολλο αριθ. 2.

Άρθρο 22

Σε περίπτωση τροποποίησης της δασμολογικής ονοματολογίας των συμβαλλομένων μερών για τα προϊόντα που αναφέρονται στην παρούσα συμφωνία, το συμβούλιο συνεργασίας μπορεί να προσαρμόσει την ονοματολογία στις εν λόγω τροποποιήσεις, υπό τον όρο ότι τα ουσιαστικά πλεονεκτήματα που απορρέουν από την παρούσα συμφωνία διατηρούνται.

Άρθρο 23

Τα συμβαλλόμενα μέρη δεν επιβάλλουν καμία εσωτερική επιβάρυνση που συνιστά, αμέσως ή εμμέσως, διάκριση μεταξύ των προϊόντων του ενός και των ομοειδών προϊόντων καταγωγής του άλλου μέρους.

Για τα προϊόντα που εξάγονται προς ένα των μερών, η επιστροφή των εσωτερικών έμμεσων φόρων δεν μπορεί να υπερβαίνει την επιβληθείσα στα προϊόντα αυτά έμμεση φορολογία.

Άρθρο 24

Τα συμβαλλόμενα μέρη αναλαμβάνουν να επιτρέπουν σε ελεύθερα μετατρέψιμο νόμισμα κάθε πληρωμή στο ισοζύγιο τρεχουσών συναλλαγών μεταξύ κατοίκων της Κοινότητας και της Πρώην Γιουγκοσλαβικής Δημοκρατίας της Μακεδονίας, η οποία σχετίζεται με την κυκλοφορία εμπορευμάτων σύμφωνα με τις διατάξεις της παρούσας συμφωνίας.

Άρθρο 25

Η Πρώην Γιουγκοσλαβική Δημοκρατία της Μακεδονίας λαμβάνει μέτρα που εγγυώνται την ουσιαστική και δέουσα προστασία της πνευματικής, βιομηχανικής και εμπορικής ιδιοκτησίας, συμπεριλαμβανομένων αποτελεσματικών μέσων για την πραγμάτωση αυτών των δικαιωμάτων, σε επίπεδο ανάλογο με το κοινοτικό, και προσχωρεί στις διεθνείς συμβάσεις στον τομέα της πνευματικής, βιομηχανικής και εμπορικής ιδιοκτησίας.

Άρθρο 26

Η παρούσα συμφωνία δεν αντιτίθεται στις απαγορεύσεις ή τους περιορισμούς εισαγωγής, εξαγωγής ή διαμετακόμισης που επιβάλλουν λόγοι δημόσιας ηθικής, δημόσιας τάξης και δημόσιας ασφάλειας, προστασίας της υγείας και της ζωής των ανθρώπων και των ζώων ή προφύλαξης των φυτών, προστασίας των εθνικών θησαυρών που έχουν καλλιτεχνική, ιστορική ή αρχαιολογική αξία ή προστασίας της πνευματικής, της βιομηχανικής και εμπορικής ιδιοκτησίας. Εντούτοις, αυτές οι απαγορεύσεις και οι περιορισμοί δεν πρέπει να αποτελέσουν μέσο αυθαίρετων διακρίσεων, ούτε συγκαλυμμένο περιορισμό στο εμπόριο μεταξύ των συμβαλλομένων μερών.

Άρθρο 27

1. Εάν ένα από τα συμβαλλόμενα μέρη διαπιστώσει πρακτικές ντάμπινγκ στις συναλλαγές του με το άλλο συμβαλλόμενο μέρος, μπορεί, σύμφωνα με το άρθρο VI της Γενικής Συμφωνίας Δασμών και Εμπορίου (GATT, 1994) και τη συμφωνία για την εφαρμογή του άρθρου VI της GATT 1994, να λάβει τα κατάλληλα μέτρα κατά των πρακτικών αυτών, σύμφωνα με τις διαδικασίες που προβλέπονται στο άρθρο 30.

2. Σε περίπτωση λήψης μέτρων προς αντιμετώπιση επιδοτήσεων, τα συμβαλλόμενα μέρη αναλαμβάνουν να τηρήσουν τις διατάξεις της συμφωνίας σχετικά με τις επιδοτήσεις και τους αντισταθμιστικούς δασμούς που επισυνάπτεται στη συμφωνία για τον ΠΟΕ.

Άρθρο 28

Όταν κάποιο προϊόν εισάγεται στο έδαφος ενός των μερών σε τόσο μεγάλες ποσότητες ή υπό τέτοιες συνθήκες που να προκαλεί ή να απειλεί να προκαλέσει ζημίες στους εγχώριους παραγωγούς παρόμοιων ή αμέσως ανταγωνιστικών προϊόντων, το ενδιαφερόμενο συμβαλλόμενο μέρος μπορεί να λάβει τα απαραίτητα μέτρα διασφάλισης υπό τους όρους και σύμφωνα με τις διαδικασίες που προβλέπονται στο άρθρο 30.

Άρθρο 29

Εάν ένα συμβαλλόμενο μέρος υποβάλει τις εισαγωγές προϊόντων δυναμένων να προκαλέσουν τις δυσχέρειες τις οποίες αναφέρει το άρθρο 28 σε διοικητική διαδικασία που αποσκοπεί στην έγκαιρη παροχή πληροφοριών σχετικά με την εξέλιξη των εμπορικών ρευμάτων, ενημερώνει το άλλο συμβαλλόμενο μέρος.

Άρθρο 30

1. Όσον αφορά το άρθρο 27 παράγραφος 1, το συμβούλιο συνεργασίας πρέπει να ενημερωθεί για την πρακτική ντάμπινγκ μόλις οι αρχές του συμβαλλόμενου μέρους εισαγωγής αρχίσουν την έρευνα. Εάν το ντάμπινγκ δεν σταματήσει ή εάν δεν βρεθεί καμία ικανοποιητική λύση εντός τριάντα ημερών από της κοινοποιήσεως του θέματος στο συμβούλιο συνεργασίας, το συμβαλλόμενο μέρος εισαγωγής μπορεί να λάβει τα κατάλληλα μέτρα.

2. Στις περιπτώσεις που αναφέρει το άρθρο 28, πριν τη λήψη των μέτρων που προβλέπονται εκεί, ή, το ταχύτερο δυνατόν, στις περιπτώσεις που καλύπτει η παράγραφος 3, το εν λόγω συμβαλλόμενο μέρος παρέχει στο συμβούλιο συνεργασίας όλα τα χρήσιμα στοιχεία για μια εμπεριστατωμένη εξέταση της κατάστασης, με σκοπό την εξεύρεση λύσεως αμοιβαίως αποδεκτής. Πριν το ενδιαφερόμενο συμβαλλόμενο μέρος λάβει τα κατάλληλα μέτρα, πραγματοποιούνται διαβουλεύσεις στο πλαίσιο του συμβουλίου συνεργασίας, εάν το ζητήσει το άλλο συμβαλλόμενο μέρος.

3. Εάν λόγω εξαιρετικών περιστάσεων χρειαστεί μια άμεση παρέμβαση που αποκλείει προηγούμενη εξέταση, το ενδιαφερόμενο συμβαλλόμενο μέρος μπορεί, στις περιπτώσεις που αναφέρουν τα άρθρα 27 και 28, να λάβει αμέσως τα συντηρητικά μέτρα που είναι απολύτως απαραίτητα για την επανόρθωση της κατάστασης.

4. Επιλέγονται κατά προτεραιότητα τα μέτρα που διαταράσσουν λιγότερο τη λειτουργία της παρούσας συμφωνίας. Τα μέτρα δεν πρέπει να υπερβαίνουν το απολύτως απαραίτητο για τη θεραπεία των δυσχερειών.

Τα μέτρα διασφάλισης κοινοποιούνται αμέσως στο συμβούλιο συνεργασίας και αποτελούν αντικείμενο περιοδικών διαβουλεύσεων, στο πλαίσιο αυτού, ιδίως με σκοπό την κατάργησή τους μόλις οι συνθήκες το επιτρέψουν.

Άρθρο 31

Σε περίπτωση αιφνίδιας και πολύ σημαντικής διατάραξης της ισορροπίας στις εμπορικές συναλλαγές, η οποία μπορεί να θέσει σε κίνδυνο την ομαλή λειτουργία της παρούσας συμφωνίας, τα συμβαλλόμενα μέρη προβαίνουν, στο πλαίσιο του συμβουλίου συνεργασίας, σε ιδιαίτερες διαβουλεύσεις για να εξετάσουν τα προβλήματα και να διασφαλίσουν, στο μέτρο του δυνατού, την κανονική λειτουργία της παρούσας συμφωνίας.

Άρθρο 32

Σε περίπτωση σοβαρών δυσχερειών ή πιθανών σοβαρών δυσχερειών όσον αφορά το ισοζύγιο πληρωμών ενός ή περισσοτέρων κρατών μελών της Κοινότητας ή όσον αφορά το ισοζύγιο πληρωμών της Πρώην Γιουγκοσλαβικής Δημοκρατίας της Μακεδονίας, το ενδιαφερόμενο συμβαλλόμενο μέρος μπορεί να λάβει τα απαραίτητα μέτρα διασφάλισης. Επιλέγονται κατά προτεραιότητα τα μέτρα που διαταράσσουν λιγότερο τη λειτουργία της παρούσας συμφωνίας. Κοινοποιούνται αμέσως στο άλλο συμβαλλόμενο μέρος και αποτελούν αντικείμενο περιοδικών διαβουλεύσεων, στο πλαίσιο του συμβουλίου συνεργασίας, με σκοπό ιδίως την κατάργησή τους μόλις οι συνθήκες το επιτρέψουν.

ΤΙΤΛΟΣ III ΓΕΝΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ

Άρθρο 33

1. Συγκροτείται συμβούλιο συνεργασίας το οποίο, για την υλοποίηση των στόχων που θέτει η παρούσα συμφωνία, μπορεί να λαμβάνει αποφάσεις στις περιπτώσεις που προβλέπονται από αυτήν.

Οι αποφάσεις που λαμβάνονται είναι υποχρεωτικές για τα συμβαλλόμενα μέρη που οφείλουν να λαμβάνουν τα απαραίτητα μέτρα για την εκτέλεσή τους.

2. Το συμβούλιο συνεργασίας μπορεί επίσης να διατυπώνει ψηφίσματα, συστάσεις ή γνώμες που θεωρεί σκόπιμα για την υλοποίηση των κοινών στόχων και την ομαλή λειτουργία της παρούσας συμφωνίας.

3. Το συμβούλιο συνεργασίας θεσπίζει τον εσωτερικό του κανονισμό.

Άρθρο 34

1. Το συμβούλιο συνεργασίας αποτελείται, αφενός, από αντιπροσώπους της Κοινότητας και, αφετέρου, από αντιπροσώπους της Πρώην Γιουγκοσλαβικής Δημοκρατίας της Μακεδονίας.

Η Ευρωπαϊκή Τράπεζα Επενδύσεων συμμετέχει στις εργασίες του συμβουλίου συνεργασίας επί θεμάτων αρμοδιότητός της.

2. Τα μέλη του συμβουλίου συνεργασίας μπορούν να εκπροσωπούνται υπό τους όρους που προβλέπονται στον εσωτερικό του κανονισμό.

3. Το συμβούλιο συνεργασίας αποφαίνεται διά κοινής συμφωνίας της Κοινότητας και της Πρώην Γιουγκοσλαβικής Δημοκρατίας της Μακεδονίας.

Άρθρο 35

1. Την προεδρία του συμβουλίου συνεργασίας αναλαμβάνει εκ περιτροπής καθένα από τα συμβαλλόμενα μέρη, σύμφωνα με τις λεπτομέρειες που προβλέπει ο εσωτερικός κανονισμός.

2. Το συμβούλιο συνεργασίας συνέρχεται μία φορά ετησίως με πρωτοβουλία του προέδρου του.

Συνεδριάζει, εξάλλου, κάθε φορά που παρουσιάζεται συγκεκριμένη ανάγκη, μετά από αίτηση ενός από τα συμβαλλόμενα μέρη, υπό τους όρους που προβλέπει ο εσωτερικός κανονισμός του.

Άρθρο 36

1. Το συμβούλιο συνεργασίας μπορεί να αποφασίζει τη σύσταση ομάδων εργασίας κατάλληλων να το βοηθούν στην εκπλήρωση των καθηκόντων του.

2. Το συμβούλιο συνεργασίας καθορίζει στον εσωτερικό του κανονισμό τη σύνθεση, την αποστολή και τη λειτουργία των ομάδων εργασίας.

Άρθρο 37

Στο πλαίσιο του συμβουλίου συνεργασίας, τα συμβαλλόμενα μέρη προβαίνουν σε διαβουλεύσεις οσάκις, στο πλαίσιο των ανταλλαγών πληροφοριών που προβλέπει η παρούσα συμφωνία, προκύπτουν ή υπάρχει κίνδυνος να προκύψουν προβλήματα για την εν γένει λειτουργία της παρούσας συμφωνίας, ιδίως στον τομέα των εμπορικών συναλλαγών, με σκοπό την πρόληψη διαταράξεων της αγοράς, στο μέτρο του δυνατού.

Άρθρο 38

Κάθε συμβαλλόμενο μέρος κοινοποιεί, αιτήσει του άλλου μέρους, όλες τις χρήσιμες πληροφορίες σχετικά με τις συμφωνίες που συνάπτει και οι οποίες περιέχουν δασμολογικές ή εμπορικές διατάξεις, καθώς και σχετικά με τις τροποποιήσεις που επιφέρει στο δασμολόγιό του ή στις εξωτερικές του συναλλαγές.

Όταν οι τροποποιήσεις ή συμφωνίες έχουν άμεσες και συγκεκριμένες επιπτώσεις στη λειτουργία της παρούσας συμφωνίας, διεξάγονται διαβουλεύσεις αιτήσει του άλλου μέρους στο πλαίσιο του συμβουλίου συνεργασίας, με σκοπό να ληφθούν υπόψη τα συμφέροντα των συμβαλλομένων μερών.

Άρθρο 39

Όταν η Κοινότητα συνάπτει συμφωνία σύνδεσης ή συνεργασίας που έχει άμεση και συγκεκριμένη επίπτωση στη λειτουργία της παρούσας συμφωνίας, πραγματοποιούνται κατάλληλες διαβουλεύσεις στο πλαίσιο του συμβουλίου συνεργασίας, ώστε η Κοινότητα να μπορέσει να λάβει υπόψη τα συμφέροντα των συμβαλλομένων μερών, ως καθορίζονται από την παρούσα συμφωνία.

Στην περίπτωση προσχώρησης μιας τρίτης χώρας στην Κοινότητα, πραγματοποιούνται κατάλληλες διαβουλεύσεις στο πλαίσιο του συμβουλίου συνεργασίας, ώστε να ληφθούν υπόψη τα συμφέροντα των συμβαλλομένων μερών, ως καθορίζονται από την παρούσα συμφωνία.

Άρθρο 40

1. Τα συμβαλλόμενα μέρη λαμβάνουν όλα τα γενικά ή ειδικά μέτρα εκτέλεσης των υποχρεώσεων της παρούσας συμφωνίας και φροντίζουν για την υλοποίηση των στόχων της.

2. Εάν ένα συμβαλλόμενο μέρος θεωρεί ότι το άλλο μέρος δεν εκπλήρωσε κάποια από τις υποχρεώσεις εκ της παρούσας συμφωνίας, μπορεί να λάβει τα κατάλληλα μέτρα. Προηγουμένως, εκτός από τις περιπτώσεις ειδικής ανάγκης, παρέχει στο συμβούλιο συνεργασίας όλα τα χρήσιμα στοιχεία για μια εμπεριστατωμένη εξέταση της κατάστασης με σκοπό την αναζήτηση λύσης εκατέρωθεν αποδεκτής.

3. Επιλέγονται κατά προτεραιότητα τα μέτρα που διαταράσσουν λιγότερο τη λειτουργία της παρούσας συμφωνίας. Τα μέτρα αυτά κοινοποιούνται αμέσως στο συμβούλιο συνεργασίας και αποτελούν αντικείμενο διαβουλεύσεων στο πλαίσιο αυτού, μετά από αίτηση του άλλου μέρους.

Άρθρο 41

1. Οι διαφορές περί την ερμηνεία της παρούσας συμφωνίας που προκύπτουν μεταξύ των συμβαλλόμενων μερών είναι δυνατό να παραπεμφθούν στο συμβούλιο συνεργασίας.

2. Εάν το συμβούλιο συνεργασίας δεν κατορθώσει να ρυθμίσει τη διαφορά στην αμέσως επόμενη συνεδρίασή του, καθένα από τα δύο μέρη μπορεί να κοινοποιήσει στο άλλο το διορισμό ενός διαιτητή, οπότε το άλλο μέρος οφείλει να διορίσει έναν δεύτερο διαιτητή εντός δύο μηνών.

Το συμβούλιο συνεργασίας διορίζει έναν τρίτο διαιτητή.

Οι αποφάσεις των διαιτητών λαμβάνονται με πλειοψηφία.

Κάθε συμβαλλόμενο μέρος της διαφοράς οφείλει να λάβει τα απαραίτητα μέτρα εφαρμογής της απόφασης των διαιτητών.

Άρθρο 42

Στους τομείς που καλύπτονται από την παρούσα συμφωνία:

- το καθεστώς που εφαρμόζει η Πρώην Γιουγκοσλαβική Δημοκρατία της Μακεδονίας έναντι της Κοινότητας δεν πρέπει να εισάγει καμία διάκριση μεταξύ των κρατών μελών της Κοινότητας και των υπηκόων τους, φυσικών ή νομικών προσώπων,

- το καθεστώς που εφαρμόζεται από την Κοινότητα έναντι της Πρώην Γιουγκοσλαβικής Δημοκρατίας της Μακεδονίας δεν πρέπει να εισάγει καμία διάκριση μεταξύ των υπηκόων της Πρώην Γιουγκοσλαβικής Δημοκρατίας της Μακεδονίας, φυσικών ή νομικών προσώπων.

Άρθρο 43

Τα παραρτήματα Α, Β, Γ, Δ και Ε, και τα πρωτόκολλα αριθ. 1 έως 3 αποτελούν αναπόσπαστο μέρος της παρούσας συμφωνίας.

Άρθρο 44

Η παρούσα συμφωνία έχει απεριόριστη διάρκεια.

Κάθε συμβαλλόμενο μέρος μπορεί να καταγγείλει την παρούσα συμφωνία με κοινοποίηση στο άλλο συμβαλλόμενο μέρος.

Η παρούσα συμφωνία παύει να ισχύει έξι μήνες μετά την ημερομηνία της κοινοποίησης.

Άρθρο 45

Τα συμβαλλόμενα μέρη θα εξετάσουν, το συντομότερο δυνατό, όταν συγκεντρωθούν οι σχετικές προϋποθέσεις, τη δυνατότητα ενίσχυσης των συμβατικών τους σχέσεων, έχοντας υπόψη την επιθυμία της Πρώην Γιουγκοσλαβικής Δημοκρατίας της Μακεδονίας για προωθημένη σχέση με σκοπό τη σύνδεση με την Ευρωπαϊκή Κοινότητα.

Άρθρο 46

Η παρούσα συμφωνία εφαρμόζεται, αφενός, στα εδάφη όπου ισχύει η συνθήκη για την ίδρυση της Ευρωπαϊκής Κοινότητας, υπό τους όρους που προβλέπει η εν λόγω συνθήκη, και, αφετέρου, στο έδαφος της Πρώην Γιουγκοσλαβικής Δημοκρατίας της Μακεδονίας.

Άρθρο 47

Η παρούσα συμφωνία συντάσσεται σε δύο αντίτυπα σε κάθε μία από τις επίσημες γλώσσες των συμβαλλομένων μερών, και όλα τα κείμενα είναι εξίσου αυθεντικά.

Άρθρο 48

Η παρούσα συμφωνία κατατίθεται στον γενικό γραμματέα του Συμβουλίου της Ευρωπαϊκής Ένωσης.

Άρθρο 49

Η παρούσα συμφωνία εγκρίνεται από τα συμβαλλόμενα μέρη σύμφωνα με τις κατ' ιδίαν διαδικασίες.

Η παρούσα συμφωνία αρχίζει να ισχύει την πρώτη ημέρα του δεύτερου μήνα μετά την ημερομηνία κατά την οποία τα συμβαλλόμενα μέρη κοινοποιούν αμοιβαίως την ολοκλήρωση των διαδικασιών που αναφέρονται στο πρώτο εδάφιο.

ΠΑΡΑΡΤΗΜΑ Α σχετικά με τα προϊόντα που αναφέρονται στο άρθρο 14

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

ΠΑΡΑΡΤΗΜΑ Β περί του δασμολογικού καθεστώτος και των λεπτομερειών που εφαρμόζονται σε ορισμένα εμπορεύματα που προκύπτουν από τη μεταποίηση γεωργικών προϊόντων που αναφέρονται στο άρθρο 16

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

ΠΑΡΑΡΤΗΜΑ Γ σχετικά με τις ετήσιες δασμολογικές οροφές που αναφέρονται στο άρθρο 15 παράγραφος 1

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ Δ σχετικά με τα προϊόντα που αναφέρονται στο άρθρο 15 παράγραφος 2

ΟΙ ΕΙΣΑΓΩΓΕΣ ΣΤΗΝ ΚΟΙΝΟΤΗΤΑ ΤΩΝ ΑΚΟΛΟΥΘΩΝ ΠΡΟΪΟΝΤΩΝ ΥΠΟΚΕΙΝΤΑΙ ΣΕ ΑΠΑΛΛΑΓΗ ΑΠΟ ΤΟΥΣ ΔΑΣΜΟΥΣ

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

Προσάρτημα 1 του παραρτήματος Δ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

DEFINITION

Plum spirit with an alcoholic strength of 40 % vol or more, marketed under the name SLJIVOVICA, corresponding to the specifications laid down in the Regulation relating to the quality of spirituous beverages, being in force in the Republics and territory referred to in this Regulation.

DΙFINITION

Eau-de-vie de prunes ayant un titre alcoomιtrique ιgal ou supιrieur ΰ 40 % vol, commercialisιe sous la dιnomination SLJIVOVICA correspondant ΰ la spιcification reprise dans la rιglementation relative ΰ la qualitι des boissons alcooliques en vigueur dans les rιpubliques et territoires visιs par le prιsent rθglement.

Προσάρτημα 2 του παραρτήματος Δ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

ΠΑΡΑΡΤΗΜΑ Ε σχετικά με τα προϊόντα που αναφέρονται στο άρθρο 15 παράγραφος 2

ΟΙ ΕΙΣΑΓΩΓΕΣ ΣΤΗΝ ΚΟΙΝΟΤΗΤΑ ΤΩΝ ΑΚΟΛΟΥΘΩΝ ΠΡΟΪΟΝΤΩΝ ΥΠΟΚΕΙΝΤΑΙ ΣΕ 80 % ΜΕΙΩΣΗ ΤΩΝ ΔΑΣΜΩΝ

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

ΠΡΩΤΟΚΟΛΛΟ αριθ. 1 σχετικά με τις πρόσθετες εμπορικές ρυθμίσεις για ορισμένα προϊόντα σιδήρου και χάλυβα

Άρθρο 1

Το παρόν πρωτόκολλο ισχύει για τα προϊόντα που αναφέρονται στα κεφάλαια 72 και 73 του κοινού δασμολογίου (1) στις ακόλουθες κλάσεις: 7204, 7208-7212, 7303-7306. Θα ισχύσει επίσης και σε άλλα έτοιμα προϊόντα χάλυβα που μπορεί να προέλθουν από την Πρώην Γιουγκοσλαβική Δημοκρατία της Μακεδονίας στο μέλλον.

Άρθρο 2

1. Οι εισαγωγές στην Κοινότητα προϊόντων καταγωγής Πρώην Γιουγκοσλαβικής Δημοκρατίας της Μακεδονίας που αναφέρονται στο παράρτημα Ι του παρόντος πρωτοκόλλου υπόκεινται σε ετήσια δασμολογικά ανώτατα όρια, τα οποία έχουν καθορισθεί για το έτος έναρξης ισχύος της συμφωνίας και αναγράφονται δίπλα σε κάθε προϊόν.

2. Από το δεύτερο έτος μετά την έναρξη ισχύος της συμφωνίας, τα ποσά των δασμολογικών ανωτάτων ορίων που δίδονται στο παράρτημα Ι αυξάνονται ετησίως κατά 5 % εκτός εάν η Κοινότητα επεκτείνει για περίοδο ενός έτους το ανώτατο όριο ή όρια που έχουν τεθεί για το προηγούμενο έτος.

Άρθρο 3

1. Οι ποσοτικοί περιορισμοί, οι δασμοί ή τα τέλη για τις εξαγωγές στην Κοινότητα και κάθε μέτρο μεσοδυνάμου αποτελέσματος καταργείται από την Πρώην Γιουγκοσλαβική Δημοκρατία της Μακεδονίας με την έναρξη ισχύος της συμφωνίας, εξαιρουμένων αυτών που ισχύουν για τα απορρίμματα και τα θραύσματα σιδηρούχων προϊόντων της πλήρους κλάσης ΣΟ 7204, τα οποία θα μειωθούν σταδιακά και θα καταργηθούν το αργότερο μέχρι το τέλος του δεύτερου έτους μετά την έναρξη ισχύος της συμφωνίας.

2. Η Πρώην Γιουγκοσλαβική Δημοκρατία της Μακεδονίας θα ελευθερώσει σταδιακά τους εξαγωγικούς περιορισμούς που έχουν σχέση με τα απορρίμματα και τα θραύσματα σιδηρούχων μετάλλων, επιτρέποντας την εξαγωγή αυτών στην Κοινότητα εντός των ακόλουθων ορίων: 20 000 τόνους το πρώτο έτος μετά την έναρξη ισχύος της συμφωνίας και 35 000 τόνους το δεύτερο έτος.

3. Οι αρχές της Πρώην Γιουγκοσλαβικής Δημοκρατίας της Μακεδονίας θα κοινοποιήσουν στην Κοινότητα, εντός τριών μηνών από την έναρξη ισχύος της συμφωνίας, τα εσωτερικά μέτρα που έχουν ληφθεί για την πλήρη εφαρμογή της σταδιακής ελευθέρωσης και θα στείλουν ανά εξαμηνιαία διαστήματα στην Επιτροπή λεπτομέρειες σχετικά με τις εκδοθείσες άδειες εξαγωγής και με τις εξαγωγές που έχουν πραγματοποιηθεί. Η ομάδα επαφής αναθεωρεί περιοδικά τη σταδιακή ελευθέρωση των εξαγωγικών περιορισμών και, κατά περίπτωση, υποβάλει συστάσεις στο συμβούλιο συνεργασίας.

Άρθρο 4

Αν ένα προϊόν εισάγεται στην επικράτεια ενός των συμβαλλομένων μερών σε μεγάλες ποσότητες ή υπό προϋποθέσεις οι οποίες προκαλούν ή υπάρχει κίνδυνος να προκαλέσουν ζημία στους εγχώριους παραγωγούς παρομοίων ή άμεσα ανταγωνιστικών προϊόντων ή σημαντικές διαταραχές στις αγορές χάλυβα του άλλου μέρους, τα συμβαλλόμενα μέρη ξεκινούν αμέσως διαβουλεύσεις για την εξεύρεση κατάλληλης λύσης πριν το ενδιαφερόμενο μέρος λάβει τα κατάλληλα μέτρα. Κατά την επιλογή των μέτρων, δίδεται προτεραιότητα σε αυτά που θίγουν λιγότερο τη λειτουργία της συμφωνίας.

Άρθρο 5

1. Τα συμβαλλόμενα μέρη αναγνωρίζουν την αναγκαιότητα διοικητικής διαδικασίας για την ταχεία παροχή πληροφοριών σχετικά με τις τάσεις στο εμπόριο των προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας, προκειμένου να αυξηθεί η διαφάνεια και να αποφευχθούν στρεβλώσεις εμπορίου.

2. Τα συμβαλλόμενα μέρη συμφωνούν συνεπώς να θεσπίσουν σύστημα διπλού ελέγχου, χωρίς ποσοτικά όρια, για την εισαγωγή στην Κοινότητα προϊόντων χάλυβα καταγωγής Πρώην Γιουγκοσλαβικής Δημοκρατίας της Μακεδονίας, να ανταλάσσουν στατιστικές πληροφορίες για τις εξαγωγές και τα έγγραφα επιτήρησης και να ξεκινούν διαβουλεύσεις αμέσως όταν εμφανιστεί κάποιο πρόβλημα από τη λειτουργία ενός τέτοιου συστήματος.

3. Οι λεπτομέρειες σχετικά με το σύστημα διπλού ελέγχου περιλαμβάνονται στο παράρτημα ΙΙ του παρόντος πρωτοκόλλου. Η αναγκαιότης του συστήματος επανεξετάζεται τακτικά. Το παράρτημα είναι δυνατόν κατά συνέπεια να τροποποιηθεί ή το σύστημα διπλού ελέγχου να καταργηθεί μέσω απόφασης του συμβουλίου συνεργασίας.

Άρθρο 6

Τα συμβαλλόμενα μέρη συνεργάζονται στενά σε θέματα που έχουν σχέση με τη βιομηχανία σιδήρου και χάλυβα, ιδίως στους τομείς που αναφέρονται στο άρθρο 4 της συμφωνίας. Στο πλαίσιο αυτό, συμφωνούν να εξασφαλίσουν διαφάνεια μέσω τακτικών ανταλλαγών πληροφοριών πολιτικής σε τομείς όπως ανταγωνισμός, δημόσιες επιδοτήσεις και αναδιάρθρωση.

Άρθρο 7

Τα μέρη συμφωνούν ότι ένας από τους ειδικούς φορείς που ιδρύονται από το συμβούλιο συνεργασίας θα είναι μια ομάδα επαφής η οποία θα εξετάζει την εφαρμογή του παρόντος πρωτοκόλλου.

(1) Κανονισμός (ΕΚ) αριθ. 1734/96 της Επιτροπής, της 9ης Σεπτεμβρίου 1996, που τροποποιεί το παράρτημα Ι του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (ΕΕ L 238 της 19. 9. 1996, σ. 1).

ΠΑΡΑΡΤΗΜΑ Ι

Με την επιφύλαξη των κανόνων για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται από το περιεχόμενο των κωδικών ΣΟ και από αυτό της αντίστοιχης περιγραφής, σε συνδυασμό.

>ΘΕΣΗ ΠΗΝΑΚΑ>

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ σχετικά με την εισαγωγή συστήματος διπλού ελέγχου για την εξαγωγή ορισμένων προϊόντων χάλυβα ΕΚΑΧ και ΕΚ από την Πρώην Γιουγκοσλαβική Δημοκρατία της Μακεδονίας στις Ευρωπαϊκές Κοινότητες

Άρθρο 1

1. Από την ημερομηνία έναρξης ισχύος της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας (εφεξής «η συμφωνία» και «η Κοινότητα»), οι εισαγωγές στην Κοινότητα των προϊόντων καταγωγής Πρώην Γιουγκοσλαβικής Δημοκρατίας της Μακεδονίας που απαριθμούνται στο προσάρτημα Ι υπόκεινται στην προσκόμιση εγγράφου επιτήρησης σύμφωνα με το υπόδειγμα που περιλαμβάνεται στο προσάρτημα ΙΙ και που εκδίδεται από τις αρχές στην Κοινότητα.

2. Η κατάταξη των προϊόντων που καλύπτονται από το παρόν πρωτόκολλο βασίζεται στη δασμολογική και στατιστική ονοματολογία της Κοινότητας (εφεξής καλούμενη «συνδυασμένη ονοματολογία», ή σε συνοπτική μορφή «ΣΟ»). Η καταγωγή των προϊόντων που καλύπτονται από το παρόν πρωτόκολλο καθορίζεται από τους κανόνες που ισχύουν στην Κοινότητα.

3. Οι αρμόδιες αρχές της Κοινότητας αναλαμβάνουν να πληροφορούν την Πρώην Γιουγκοσλαβική Δημοκρατία της Μακεδονίας για οποιαδήποτε μεταβολή της συνδυασμένης ονοματολογίας (ΣΟ) σε σχέση με τα προϊόντα που καλύπτονται από το σύστημα διπλού ελέγχου πριν από την ημερομηνία έναρξης ισχύος τους στην Κοινότητα.

4. Οι εισαγωγές στην Κοινότητα των προϊόντων σιδήρου και χάλυβα που απαριθμούνται στο προσάρτημα Ι και είναι καταγωγής Πρώην Γιουγκοσλαβικής Δημοκρατίας της Μακεδονίας υπόκειται, επιπλέον, στην έκδοση εγγράφου εξαγωγής από τις αρμόδιες αρχές την Πρώην Γιουγκοσλαβικής Δημοκρατίας της Μακεδονίας. Προκειμένου να αποφευχθούν προβλήματα στο τέλος του έτους, η προσκόμιση από τον εισαγωγέα του πρωτοτύπου του εγγράφου εξαγωγής πρέπει να πραγματοποιηθεί το αργότερο στις 31 Μαρτίου του επομένου έτους από την αποστολή των εμπορευμάτων που καλύπτονται από το έγγραφο.

5. Έγγραφο εξαγωγής δεν απαιτείται για εμπορεύματα που έχουν ήδη αποσταλεί πριν από την ημερομηνία έναρξης ισχύος της συμφωνίας, υπό την προϋπόθεση ότι ο προορισμός των προϊόντων δεν μετεβλήθη από μη κοινοτικό προορισμό και ότι τα προϊόντα αυτά, τα οποία υπό το προηγούμενο καθεστώς επιτήρησης 1996 θα μπορούσαν να εισαχθούν μόνο με την προσκόμιση εγγράφου επιτήρησης, συνοδεύονται όντως από τέτοιο έγγραφο.

6. Η αποστολή θεωρείται ότι έχει πραγματοποιηθεί την ημερομηνία φόρτωσης προς εξαγωγή.

7. Το έγγραφο εξαγωγής ακολουθεί το υπόδειγμα που περιλαμβάνεται στο προσάρτημα ΙΙΙ. Ισχύει για εξαγωγές σε όλο το τελωνειακό έδαφος της Κοινότητας.

8. Η Πρώην Γιουγκοσλαβική Δημοκρατία της Μακεδονίας κοινοποιεί στην Επιτροπή των Ευρωπαϊκών Κοινοτήτων τις επωνυμίες και τις διευθύνσεις των αρμόδιων κυβερνητικών αρχών της Πρώην Γιουγκοσλαβικής Δημοκρατίας της Μακεδονίας που είναι εξουσιοδοτημένες να εκδίδουν και να πιστοποιούν τα έγγραφα εξαγωγής μαζί με δείγματα των σφραγίδων και των υπογραφών που χρησιμοποιούν. Η Πρώην Γιουγκοσλαβική Δημοκρατία της Μακεδονίας κοινοποιεί στην Επιτροπή κάθε μεταβολή των περαιτέρω στοιχείων.

9. Ορισμένες τεχνικές διατάξεις σχετικά με την εφαρμογή του συστήματος διπλού ελέγχου ορίζονται στο προσάρτημα IV.

Άρθρο 2

1. Η Πρώην Γιουγκοσλαβική Δημοκρατία της Μακεδονίας αναλαμβάνει να παρέχει στην Κοινότητα ακριβείς στατιστικές πληροφορίες σχετικά με τα έγγραφα εξαγωγής που έχουν εκδοθεί από τις αρχές της, δυνάμει του Άρθρου 1. Οι πληροφορίες αυτές διαβιβάζονται στην Κοινότητα μέχρι το τέλος του μηνός που έπεται του μηνός του οποίου αφορούν οι στατιστικές.

2. Η Κοινότητα αναλαμβάνει να παρέχει στις αρχές της Πρώην Γιουγκοσλαβικής Δημοκρατίας της Μακεδονίας ακριβείς στατιστικές πληροφορίες σχετικά με τα έγγραφα επιτήρησης που έχουν εκδοθεί από τα κράτη μέλη σε σχέση με τα προϊόντα που απαριθμούνται στο προσάρτημα 1. Οι πληροφορίες διαβιβάζονται στις αρχές της Πρώην Γιουγκοσλαβικής Δημοκρατίας της Μακεδονίας μέχρι το τέλος του μηνός που έπεται του μηνός τον οποίον αφορούν οι στατιστικές.

Άρθρο 3

Εάν είναι αναγκαίο, μετά από αίτηση μέρους, ξεκινούν αμέσως διαβουλεύσεις σχετικά με οποιοδήποτε θέμα προκύψει από τη λειτουργία του συστήματος διπλού ελέγχου. Οιεσδήποτε διαβουλεύσεις δυνάμει του παρόντος άρθρου, αντιμετωπίζονται από τα δύο μέρη με πνεύμα συνεργασίας και με επιθυμία να επιλύσουν τις διαφορές τους.

Άρθρο 4

Οιαδήποτε ανακοίνωση απευθύνεται:

- σε σχέση με την Κοινότητα, στην Επιτροπή των Ευρωπαϊκών Κοινοτήτων (ΓΔ I/Δ/2 και ΓΔ III/Γ/2),

- σε σχέση με την Πρώην Γιουγκοσλαβική Δημοκρατία της Μακεδονίας, στην Αποστολή της στις Ευρωπαϊκές Κοινότητες, στο Υπουργείο Εξωτερικών και το Υπουργείο Εθνικής Οικονομίας.

Προσάρτημα Ι του παραρτήματος ΙΙ

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ

Κατάλογος προϊόντων που υπόκεινται στο διπλό έλεγχο

Το σύνολο του κεφαλαίου ΣΟ 7208

Το σύνολο του κεφαλαίου ΣΟ 7209

Το σύνολο του κεφαλαίου ΣΟ 7210

Το σύνολο του κεφαλαίου ΣΟ 7211

Το σύνολο του κεφαλαίου ΣΟ 7212

Το σύνολο του κεφαλαίου ΣΟ 7303

Το σύνολο του κεφαλαίου ΣΟ 7304

Το σύνολο του κεφαλαίου ΣΟ 7305

Το σύνολο του κεφαλαίου ΣΟ 7306

Προσάρτημα ΙΙ του παραρτήματος ΙΙ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα ΙΙΙ του παραρτήματος ΙΙ

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

>ΑΡΧΗ ΓΡΑΦΗΚΟΥ>

>ΤΕΛΟΣ ΓΡΑΦΗΚΟΥ>

Προσάρτημα IV του παραρτήματος ΙΙ

ΠΡΩΗΝ ΓΙΟΥΓΚΟΣΛΑΒΙΚΗ ΔΗΜΟΚΡΑΤΙΑ ΤΗΣ ΜΑΚΕΔΟΝΙΑΣ

Τεχνικό παράρτημα για το σύστημα διπλού ελέγχου

1. Τα έντυπα των αδειών εξαγωγής έχουν διαστάσεις 210 Χ 297 mm. Το χαρτί που χρησιμοποιείται πρέπει να είναι λευκό χαρτί γραφής, διαβρεγμένο με κόλλα χωρίς μηχανικούς πολτούς, βάρους τουλάχιστον 25 g/m². Τα έντυπα συντάσσονται στα αγγλικά. Σε περίπτωση που συμπληρώνεται ιδιοχείρως, οι καταχωρίσεις πρέπει να γίνονται με μελάνι και με κεφαλαία γράμματα. Αυτά τα έγγραφα μπορούν να περιλαμβάνουν περισσότερα αντίγραφα τα οποία πρέπει να φέρουν δεόντως αυτή την ένδειξη. Εάν τα έντυπα περιλαμβάνουν περισσότερα αντίγραφα μόνον το πρώτο αποτελεί και το πρωτότυπο. Αυτό το αντίγραφο φέρει την ευκρινή ένδειξη «πρωτότυπο» και τα αντίγραφα έχουν την ένδειξη «αντίγραφο». Μόνον το πρωτότυπο γίνεται δεκτό από τις αρμόδιες αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα σύμφωνα με τις διατάξεις του συστήματος διπλού ελέγχου.

2. Κάθε έγγραφο φέρει τυποποιημένο αύξοντα αριθμό, έντυπο ή όχι, με τον οποίο μπορεί να προσδιορισθεί. Ο αριθμός αυτός αποτελείται από τα παρακάτω στοιχεία:

- διψήφιο αριθμό που προσδιορίζει τη χώρα εξαγωγής ως εξής: 96,

- διψήφιο αριθμό που προσδιορίζει το κράτος μέλος όπου προβλέπεται να πραγματοποιηθεί ο εκτελωνισμός, ως εξής:

>ΘΕΣΗ ΠΗΝΑΚΑ>

- έναν μονοψήφιο αριθμό που αναφέρεται στο έτος, και αντιστοιχεί στο τελευταίο στοιχείο του αντίστοιχου έτους, δηλαδή 7 για το 1997,

- έναν διψήφιο αριθμό από 01 έως 99, που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής,

- έναν πενταψήφιο αριθμό ο οποίος αυξάνεται προοδευτικά από 00001 έως 99999 και παραχωρείται στο κράτος μέλος όπου προβλέπεται να γίνει ο εκτελωνισμός.

3. Οι άδειες εξαγωγής ισχύουν επί τέσσερις μήνες από την ημερομηνία έκδοσής τους. Δύνανται να ανανεωθούν ή να παραταθούν.

4. Εφόσον ο εισαγωγέας πρέπει να προσκομίζει το πρωτότυπο της άδειας εξαγωγής όταν ζητεί την έκδοση άδειας εισαγωγής, οι άδειες εξαγωγής πρέπει, στο μέτρο του δυνατού, να αναφέρονται σε μεμονωμένες εμπορικές συναλλαγές και όχι σε συνολικές συμβάσεις.

5. Δεν απαιτείται από την Πρώην Γιουγκοσλαβική Δημοκρατία της Μακεδονίας η αναγραφή τιμών επί της άδειας εξαγωγής εάν είναι απαραίτητο να διαφυλαχθεί το εμπορικό απόρρητο. Στις περιπτώσεις αυτές, στο τετραγωνίδιο 9 της άδειας εξαγωγής πρέπει να αναφέρεται ο λόγος για τον οποίο δεν αναγράφονται στοιχεία σχετικά με τις τιμές καθώς και ότι αυτές μπορούν να διατεθούν στις αρμόδιες αρχές της Κοινότητας εφόσον τις ζητήσουν.

6. Οι άδειες εξαγωγής μπορεί να εκδίδονται μετά την αποστολή των προϊόντων. Στις περιπτώσεις αυτές πρέπει να φέρουν την ένδειξη ότι έχουν εκδοθεί αναδρομικά.

7. Σε περίπτωση κλοπής, απώλειας ή καταστροφής μιας άδειας εξαγωγής, ο εξαγωγέας δύναται να ζητήσει από τις αρμόδιες κρατικές αρχές που εξέδωσαν το έγγραφο να του χορηγήσουν αντίγραφο βάσει των παραστατικών που βρίσκονται στην κατοχή του. Το αντίγραφο κάθε τέτοιου πιστοποιητικού φέρει ένδειξη «αντίγραφο». Στο αντίγραφο πρέπει να αναγραφεί η ημερομηνία της αρχικής άδειας εξαγωγής.

8. Οι αρμόδιες αρχές της Κοινότητας ενημερώνονται αμέσως για την απόσυρση ή τροποποίηση κάθε άδειας εξαγωγής που έχει εκδοθεί και, όπου κρίνεται κατάλληλο, για τους λόγους.

ΠΡΩΤΟΚΟΛΛΟ αριθ. 2 για τον ορισμό της εννοίας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας

ΠΙΝΑΚΑΣ ΠΕΡΙΕΧΟΜΕΝΩΝ

Σελίδα

ΤΙΤΛΟΣ Ι ΓΕΝΙΚΕΣ ΔΙΑΤΑΞΕΙΣ . 65

- Άρθρο 1 Ορισμοί . 65

ΤΙΤΛΟΣ ΙΙ ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ» . 65

- Άρθρο 2 Γενικά κριτήρια . 65

- Άρθρο 3 Διμερής σώρευση καταγωγής . 65

- Άρθρο 4 Εξ ολοκλήρου παραγόμενα προϊόντα . 66

- Άρθρο 5 Επαρκώς επεξεργασμένα ή μεταποιημένα προϊόντα . 66

- Άρθρο 6 Ανεπαρκής επεξεργασία ή μεταποίηση . 67

- Άρθρο 7 Μονάδα χαρακτηρισμού . 67

- Άρθρο 8 Εξαρτήματα, ανταλλακτικά και εργαλεία . 67

- Άρθρο 9 Συνδυασμοί εμπορευμάτων . 67

- Άρθρο 10 Ουδέτερα στοιχεία . 67

ΤΙΤΛΟΣ ΙΙΙ ΕΔΑΦΙΚΕΣ ΑΠΑΙΤΗΣΕΙΣ . 68

- Άρθρο 11 Αρχή της εδαφικότητας . 68

- Άρθρο 12 Απευθείας μεταφορά . 68

- Άρθρο 13 Εκθέσεις . 68

ΤΙΤΛΟΣ IV ΕΠΙΣΤΡΟΦΗ ΔΑΣΜΩΝ Ή ΑΠΑΛΛΑΓΗ ΑΠΟ ΔΑΣΜΟΥΣ . 69

- Άρθρο 14 Απαγόρευση επιστροφής δασμών ή απαλλαγής από δασμούς . 69

ΤΙΤΛΟΣ V ΠΙΣΤΟΠΟΙΗΤΙΚΟ ΚΑΤΑΓΩΓΗΣ . 69

- Άρθρο 15 Γενικές διατάξεις . 69

- Άρθρο 16 Διαδικασία έκδοσης πιστοποιητικών κυκλοφορίας EUR.1 . 69

- Άρθρο 17 Εκ των υστέρων έκδοση πιστοποιητικού κυκλοφορίας EUR.1 . 70

- Άρθρο 18 Έκδοση αντιγράφου του πιστοποιητικού κυκλοφορίας EUR.1 . 70

- Άρθρο 19 Έκδοση πιστοποιητικών κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγής . 71

- Άρθρο 20 Όροι για τη σύνταξη δήλωσης τιμολογίου . 71

- Άρθρο 21 Εγκεκριμένος εξαγωγέας . 71

- Άρθρο 22 Ισχύς των πιστοποιητικών καταγωγής . 71

- Άρθρο 23 Υποβολή πιστοποιητικών καταγωγής . 72

- Άρθρο 24 Εισαγωγή με τμηματικές αποστολές . 72

- Άρθρο 25 Απαλλαγή από την υποχρέωση προσκόμισης πιστοποιητικού καταγωγής . 72

- Άρθρο 26 Δικαιολογητικά έγγραφα . 72

- Άρθρο 27 Φύλαξη των πιστοποιητικών καταγωγής και των δικαιολογητικών εγγράφων . 72

- Άρθρο 28 Διαφορές και λάθη εκτύπωσης . 73

- Άρθρο 29 Ποσά εκφρασμένα σε Ecu . 73

ΤΙΤΛΟΣ VI ΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ . 73

- Άρθρο 30 Αμοιβαία συνδρομή . 73

- Άρθρο 31 Έλεγχος των πιστοποιητικών καταγωγής . 73

- Άρθρο 32 Διακανονισμός διαφορών . 74

- Άρθρο 33 Κυρώσεις . 74

- Άρθρο 34 Ελεύθερες ζώνες . 74

ΤΙΤΛΟΣ VII ΘΕΟΥΤΑ ΚΑΙ ΜΕΛΙΛΙΑ . 74

- Άρθρο 35 Εφαρμογή του πρωτοκόλλου . 74

- Άρθρο 36 Ειδικοί όροι . 74

ΤΙΤΛΟΣ VIII ΤΕΛΙΚΕΣ ΔΙΑΤΑΞΕΙΣ . 75

- Άρθρο 37 Τροποποιήσεις του πρωτοκόλλου . 75

ΤΙΤΛΟΣ Ι ΓΕΝΙΚΕΣ ΔΙΑΤΑΞΕΙΣ

Άρθρο 1 Ορισμοί

Για τους σκοπούς του παρόντος πρωτοκόλλου, νοούνται ως:

α) «κατασκευή ή παρασκευή», κάθε μορφή επεξεργασίας ή μεταποίησης, συμπεριλαμβανομένης της συναρμολόγησης ή ακόμη και ειδικών εργασιών 7

β) «ύλη», όλες οι μορφές συστατικών, πρώτων υλών, συνθετικών στοιχείων, μερών κ.λπ., που χρησιμοποιούνται για την κατασκευή του προϊόντος 7

γ) «προϊόν», το προϊόν υπό κατασκευή, ακόμη και αν πρόκειται να χρησιμοποιηθεί αργότερα σε άλλη κατασκευαστική εργασία 7

δ) «εμπορεύματα», τόσο οι ύλες όσο και τα προϊόντα 7

ε) «δασμολογητέα αξία», η αξία που προσδιορίζεται με βάση τη συμφωνία περί της εφαρμογής του άρθρου VII της Γενικής Συμφωνίας Δασμών και Εμπορίου του 1994 (συμφωνία ΠΟΕ για τη δασμολογητέα αξία) 7

στ) «τιμή εκ του εργοστασίου», η εργοστασιακή τιμή που καταβάλλεται για το προϊόν στον κατασκευαστή που διενήργησε την τελευταία επεξεργασία ή μεταποίηση στην Κοινότητα ή την Πρώην Γιουγκοσλαβική Δημοκρατία της Μακεδονίας, υπό τον όρο ότι η τιμή περιλαμβάνει την αξία όλων των υλών που χρησιμοποιήθηκαν, αφού αφαιρεθούν όλοι οι εσωτερικοί φόροι οι οποίοι επεστράφησαν, ή είναι δυνατόν να επιστραφούν, κατά την εξαγωγή του προϊόντος 7

ζ) «αξία υλών», η δασμολογητέα αξία κατά τη στιγμή εισαγωγής των μη καταγόμενων υλών που χρησιμοποιήθηκαν ή, εάν αυτή δεν είναι γνωστή και δεν είναι δυνατόν να διαπιστωθεί, η πρώτη επιβεβαιώσιμη τιμή που καταβλήθηκε για τις ύλες αυτές στην Κοινότητα ή την Πρώην Γιουγκοσλαβική Δημοκρατία της Μακεδονίας 7

η) «αξία καταγόμενων υλών», η αξία τέτοιων υλών όπως περιγράφεται στο στοιχείο ζ), που εφαρμόζεται κατ' αναλογία 7

θ) «προστιθέμενη αξία», η τιμή εκ του εργοστασίου αφού αφαιρεθεί η δασμολογητέα αξία καθενός από τα ενσωματωθέντα προϊόντα που δεν κατάγονται από τη χώρα στην οποία παρήχθησαν 7

ι) «κεφάλαια» και «κλάσεις», τα κεφάλαια και οι κλάσεις (τετραψήφιοι κωδικοί) που χρησιμοποιούνται στην ονοματολογία, η οποία αποτελεί το εναρμονισμένο σύστημα περιγραφής και κωδικοποίησης εμπορευμάτων, που αναφέρεται στο παρόν πρωτόκολλο ως «εναρμονισμένο σύστημα» ή «ΕΣ» 7

κ) ο όρος «υπαγόμενος» αναφέρεται στην κατάταξη προϊόντος ή ύλης σε μια συγκεκριμένη κλάση 7

λ) «αποστολή εμπορευμάτων», τα προϊόντα που είτε αποστέλλονται ταυτόχρονα από κάποιον εξαγωγέα σε κάποιον παραλήπτη ή καλύπτονται από ένα μόνο έγγραφο μεταφοράς, το οποίο καλύπτει τη μεταφορά τους από τον εξαγωγέα στον παραλήπτη ή, όταν δεν υπάρχει τέτοιο έγγραφο, από ένα μόνο τιμολόγιο 7

μ) ο όρος «εδάφη» περιλαμβάνει τα χωρικά ύδατα.

ΤΙΤΛΟΣ ΙΙ ΟΡΙΣΜΟΣ ΤΗΣ ΕΝΝΟΙΑΣ «ΚΑΤΑΓΟΜΕΝΑ ΠΡΟΪΟΝΤΑ» Ή «ΠΡΟΪΟΝΤΑ ΚΑΤΑΓΩΓΗΣ»

Άρθρο 2 Γενικά κριτήρια

1. Για την εφαρμογή της παρούσας συμφωνίας, θεωρούνται ως προϊόντα καταγωγής Κοινότητας:

α) τα προϊόντα που παράγονται εξ ολοκλήρου στην Κοινότητα κατά την έννοια του άρθρου 4 του παρόντος πρωτοκόλλου 7

β) τα προϊόντα που παράγονται στην Κοινότητα και περιέχουν ύλες που δεν έχουν παραχθεί εξ ολοκλήρου σ' αυτή, υπό την προϋπόθεση ότι έχουν υποστεί στην Κοινότητα επαρκείς επεξεργασίες ή μεταποιήσεις κατά την έννοια του άρθρου 5 του παρόντος πρωτοκόλλου 7

2. Για την εφαρμογή της παρούσας συμφωνίας, θεωρούνται ως προϊόντα καταγωγής Πρώην Γιουγκοσλαβικής Δημοκρατίας της Μακεδονίας:

α) τα προϊόντα που έχουν εξ ολοκλήρου παραχθεί στην Πρώην Γιουγκοσλαβική Δημοκρατία της Μακεδονίας κατά την έννοια του άρθρου 4 του παρόντος πρωτοκόλλου 7

β) τα προϊόντα που παράγονται στην Πρώην Γιουγκοσλαβική Δημοκρατία της Μακεδονίας και περιέχουν ύλες που δεν έχουν παραχθεί εξ ολοκλήρου σ' αυτή, υπό την προϋπόθεση ότι έχουν υποστεί στην Πρώην Γιουγκοσλαβική Δημοκρατία της Μακεδονίας, επαρκείς επεξεργασίες ή μεταποιήσεις κατά την έννοια του άρθρου 5 του παρόντος πρωτοκόλλου.

Άρθρο 3 Διμερής σώρευση καταγωγής

1. Τα προϊόντα καταγωγής Κοινότητας θεωρούνται ως προϊόντα καταγωγής Πρώην Γιουγκοσλαβικής Δημοκρατίας της Μακεδονίας όταν ενσωματώνονται σε προϊόν που παράγεται στην Πρώην Γιουγκοσλαβική Δημοκρατία της Μακεδονίας. Τα προϊόντα αυτά δεν απαιτείται να έχουν υποστεί επαρκείς επεξεργασίες ή μεταποιήσεις, υπό τον όρο όμως ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 6 παράγραφος 1 του παρόντος πρωτοκόλλου.

2. Τα προϊόντα καταγωγής Πρώην Γιουγκοσλαβικής Δημοκρατίας της Μακεδονίας θεωρούνται ως προϊόντα καταγωγής Κοινότητας όταν ενσωματώνονται σε προϊόν που παράγεται στην Κοινότητα. Τα προϊόντα αυτά δεν απαιτείται να έχουν υποστεί επαρκείς επεξεργασίες ή μεταποιήσεις, υπό τον όρο, όμως, ότι έχουν υποστεί επεξεργασίες ή μεταποιήσεις πέραν αυτών που αναφέρονται στο άρθρο 6 παράγραφος 1 του παρόντος πρωτοκόλλου.

Άρθρο 4 Εξ ολοκλήρου παραγόμενα προϊόντα

1. Θεωρούνται ως «παραγόμενα εξ ολοκλήρου» είτε στην Κοινότητα είτε στην Πρώην Γιουγκοσλαβική Δημοκρατία της Μακεδονίας:

α) τα ορυκτά προϊόντα τα εξορυσσόμενα από το έδαφός τους ή από τον θαλάσσιο ή ωκεάνειο πυθμένα τους 7

β) τα φυτικά προϊόντα τα συγκομιζόμενα σ' αυτές 7

γ) τα ζώντα ζώα τα γεννώμενα και εκτρεφόμενα σ' αυτές 7

δ) τα προϊόντα τα προερχόμενα από ζώντα ζώα, τα οποία εκτρέφονται σ' αυτές 7

ε) τα προϊόντα της θήρας και αλιείας που ασκείται σ' αυτές 7

στ) τα προϊόντα της θαλάσσιας αλιείας και άλλα προϊόντα, που λαμβάνονται από τα πλοία τους στη θάλασσα, εκτός των χωρικών υδάτων της Κοινότητας και της Πρώην Γιουγκοσλαβικής Δημοκρατίας της Μακεδονίας 7

ζ) τα προϊόντα τα παραγόμενα επί των πλοίων-εργοστασίων τους αποκλειστικά από προϊόντα που αναφέρονται στο στοιχείο στ) 7

η) τα μεταχειρισμένα είδη που έχουν συλλεγεί σ' αυτές και δύνανται να χρησιμοποιηθούν μόνο για την ανάκτηση πρώτων υλών, συμπεριλαμβανομένων των μεταχειρισμένων ελαστικών που χρησιμοποιούνται μόνο για αναγόμωση ή ως απορρίμματα 7

θ) τα απόβλητα και απορρίμματα τα προερχόμενα από βιομηχανικές εργασίες οι οποίες πραγματοποιούνται σ' αυτές 7

ι) τα προϊόντα που εξάγονται από το θαλάσσιο έδαφος ή υπέδαφος που βρίσκεται εκτός των χωρικών τους υδάτων, εφόσον αυτές έχουν το αποκλειστικό δικαίωμα εκμετάλλευσης αυτού του εδάφους ή υπεδάφους 7

κ) τα εμπορεύματα τα παραγόμενα σ' αυτές αποκλειστικά από προϊόντα που αναφέρονται στα στοιχεία α) έως ι).

2. Οι όροι «πλοία τους» και «πλοίων-εργοστασίων τους» στην παράγραφο 1 στοιχεία στ) και ζ) αφορούν μόνο τα πλοία και πλοία-εργοστάσια, τα οποία:

α) είναι νηολογημένα ή εγγεγραμμένα σε κράτος μέλος της Ευρωπαϊκής Κοινότητας ή στην Πρώην Γιουγκοσλαβική Δημοκρατία της Μακεδονίας 7

β) φέρουν τη σημαία κράτους μέλους της Ευρωπαϊκής Κοινότητας ή της Πρώην Γιουγκοσλαβικής Δημοκρατίας της Μακεδονίας 7

γ) ανήκουν, κατά ποσοστό 50 τοις εκατό τουλάχιστον, σε υπηκόους των κρατών μελών των Ευρωπαϊκής Κοινότητας ή της Πρώην Γιουγκοσλαβικής Δημοκρατίας της Μακεδονίας ή σε εταιρεία που έχει την έδρα της σε ένα από τα κράτη αυτά ή στην Πρώην Γιουγκοσλαβική Δημοκρατία της Μακεδονίας, της οποίας ο διαχειριστής ή οι διαχειριστές, ο πρόεδρος του διοικητικού ή του εποπτικού συμβουλίου και η πλειοψηφία των μελών των εν λόγω συμβουλίων είναι υπήκοοι των κρατών μελών της Ευρωπαϊκής Κοινότητας ή της Πρώην Γιουγκοσλαβικής Δημοκρατίας της Μακεδονίας και της οποίας, επιπλέον, σε περίπτωση προσωπικών εταιρειών ή εταιρειών περιορισμένης ευθύνης, το ήμισυ τουλάχιστον του κεφαλαίου ανήκει σ' αυτές ή σε δημόσιους οργανισμούς ή σε υπηκόους αυτών 7

δ) των οποίων ο κυβερνήτης και οι αξιωματικοί είναι όλοι υπήκοοι των κρατών μελών της Ευρωπαϊκής Κοινότητας ή της Πρώην Γιουγκοσλαβικής Δημοκρατίας της Μακεδονίας 7

ε) το πλήρωμα των οποίων αποτελείται, σε αναλογία 75 τοις εκατό τουλάχιστον, από υπηκόους των κρατών μελών της Κοινότητας ή της Πρώην Γιουγκοσλαβικής Δημοκρατίας της Μακεδονίας.

Άρθρο 5 Επαρκώς επεξεργασμένα ή μεταποιημένα προϊόντα

1. Για την εφαρμογή του άρθρου 2, προϊόντα που δεν έχουν παραχθεί εξ ολοκλήρου θωρείται ότι υπέστησαν επαρκή επεξεργασία ή μεταποίηση, όταν πληρούνται οι προϋποθέσεις του πίνακα που περιλαμβάνεται στο παράρτημα ΙΙ.

Οι προϋποθέσεις αυτές αναφέρουν, για όλα τα προϊόντα που καλύπτονται από τη συμφωνία, την επεξεργασία ή τη μεταποίηση που πρέπει να υποστούν οι μη καταγόμενες ύλες που χρησιμοποιούνται για την κατασκευή των προϊόντων αυτών και εφαρμόζονται μόνο σε σχέση με αυτές τις ύλες. Συνεπώς, αν ένα προϊόν, που έχει αποκτήσει το χαρακτήρα καταγωγής πληρώντας τους όρους που καθορίζονται στον πίνακα για το προϊόν αυτό, χρησιμοποιείται για την κατασκευή ενός άλλου προϊόντος, οι προϋποθέσεις που ισχύουν για το προϊόν στο οποίο τούτο ενσωματώνεται δεν ισχύουν και ως προς αυτό και δεν λαμβάνονται υπόψη οι μη καταγόμενες ύλες που χρησιμοποιήθηκαν, ενδεχομένως, για την κατασκευή του.

2. Κατά παρέκκλιση από την παράγραφο 1, οι μη καταγόμενες ύλες που, σύμφωνα με τις προϋποθέσεις που αναφέρονται στον πίνακα, δεν πρέπει να χρησιμοποιούνται για την κατασκευή του προϊόντος μπορούν, ωστόσο, να χρησιμοποιηθούν υπό τον όρο ότι:

α) η συνολική τους αξία δεν υπερβαίνει το 10 τοις εκατό της τιμής «εκ του εργοστασίου» του προϊόντος 7

β) με την εφαρμογή της παρούσας παραγράφου, δεν σημειώνεται υπέρβαση των ποσοστών που περιέχονται στον πίνακα για τη μέγιστη αξία των μη καταγόμενων υλών.

Η παρούσα παράγραφος δεν ισχύει για προϊόντα που υπάγονται στα κεφάλαια 50 έως 63 του εναρμονισμένου συστήματος.

3. Οι παράγραφοι 1 και 2 εφαρμόζονται με εξαίρεση τα οριζόμενα στο άρθρο 6.

Άρθρο 6 Ανεπαρκής επεξεργασία ή μεταποίηση

1. Με την επιφύλαξη της παραγράφου 2, οι ακόλουθες επεξεργασίες ή μεταποιήσεις θεωρούνται ως ανεπαρκείς για την απόκτηση του χαρακτήρα των καταγόμενων προϊόντων, ανεξάρτητα από το αν πληρούνται οι απαιτήσεις του άρθρου 5:

α) οι εργασίες που αποσκοπούν στη διατήρηση των εμπορευμάτων σε καλή κατάσταση κατά τη μεταφορά και αποθήκευσή τους (αερισμός, άπλωμα, στέγνωμα, ψύξη, τοποθέτηση σε άλμη ή σε θειωμένο νερό, ή σε άλλα υδατικά διαλύματα, αφαίρεση φθαρμένων μερών και παρεμφερείς εργασίες) 7

β) οι απλές εργασίες αφαίρεσης της σκόνης, κοσκινίσματος, διαλογής, ταξινόμησης, συνδυασμού (συμπεριλαμβανομένης και της σύνθεσης σειρών εμπορευμάτων), πλύσεων, βαφής, κοπής 7

γ) i) οι αλλαγές συσκευασίας, καθώς και οι διαιρέσεις και συνενώσεις δεμάτων 7

ii) η απλή τοποθέτηση σε φιάλες, φιαλίδια, σάκους, θήκες, κουτιά, η στερέωση επί λεπτοσανίδων κ.λπ. και κάθε άλλη απλή εργασία συσκευασίας 7

δ) η επίθεση σημάτων, ετικετών ή άλλων διακριτικών σημείων σε προϊόντα ή στη συσκευασία τους 7

ε) η απλή ανάμειξη προϊόντων, έστω και διαφορετικού είδους, κατά την οποία ένα ή περισσότερα συστατικά του μείγματος δεν πληρούν τις προϋποθέσεις που ορίζει το παρόν πρωτόκολλο, ώστε να είναι δυνατόν να θεωρηθούν ως προϊόντα καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας 7

στ) η απλή συνένωση μερών για τη σύσταση ενός πλήρους προϊόντος 7

ζ) η σώρευση δύο ή περισσοτέρων από τις εργασίες που αναφέρονται στα στοιχεία α) έως στ) 7

η) η σφαγή ζώων.

2. Όλες οι εργασίες που διενεργούνται εντός της Κοινότητας ή της Πρώην Γιουγκοσλαβικής Δημοκρατίας της Μακεδονίας σε συγκεκριμένο προϊόν πρέπει να εξετάζονται από κοινού, όταν πρόκειται να αποφασισθεί αν η πραγματοποιηθείσα επεξεργασία ή μεταποίηση του προϊόντος αυτού πρέπει να θεωρηθεί ως ανεπαρκής κατά την έννοια της παραγράφου 1.

Άρθρο 7 Μονάδα χαρακτηρισμού

1. Η μονάδα χαρακτηρισμού για την εφαρμογή των διατάξεων του παρόντος πρωτοκόλλου συνίσταται σε ένα συγκεκριμένο προϊόν, το οποίο θεωρείται ως η μονάδα βάσης για τον προσδιορισμό της κατάταξης σύμφωνα με την ονοματολογία του εναρμονισμένου συστήματος.

Σύμφωνα με αυτά:

α) όταν ένα προϊόν αποτελούμενο από ομάδα ή από σύνολο συναρμολογηθέντων ειδών κατατάσσεται, σύμφωνα με το εναρμονισμένο σύστημα, σε μία μόνο κλάση, το όλον αποτελεί τη μονάδα χαρακτηρισμού 7

β) όταν μια αποστολή αποτελείται από ορισμένα πανομοιότυπα προϊόντα που κατατάσσονται στην ίδια κλάση του εναρμονισμένου συστήματος, κάθε προϊόν πρέπει να λαμβάνεται υπόψη χωριστά κατά την εφαρμογή των διατάξεων του παρόντος πρωτοκόλλου.

2. Όταν, κατ' εφαρμογή του γενικού κανόνα 5 του εναρμονισμένου συστήματος, οι συσκευασίες κατατάσσονται με τα εμπορεύματα που περιέχουν, τότε πρέπει να θεωρούνται ότι αποτελούν σύνολο με αυτά τα εμπορεύματα για τον προσδιορισμό της καταγωγής.

Άρθρο 8 Εξαρτήματα, ανταλλακτικά και εργαλεία

Τα εξαρτήματα, ανταλλακτικά και εργαλεία που παραδίδονται μαζί με κάποιο εξοπλισμό, μηχανή, συσκευή ή όχημα και αποτελούν μέρος του κανονικού τους εξοπλισμού και συμπεριλαμβάνονται στην τιμή του τελευταίου ή δεν τιμολογούνται ιδιαιτέρως, θεωρούνται ότι αποτελούν σύνολο με το εν λόγω υλικό, μηχανή, συσκευή ή όχημα.

Άρθρο 9 Συνδυασμοί εμπορευμάτων

Κατά την έννοια του γενικού κανόνα 3 του εναρμονισμένου συστήματος, οι συνδυασμοί εμπορευμάτων θεωρούνται ως καταγόμενα προϊόντα όταν όλα τα συστατικά μέρη τους είναι καταγόμενα. Ωστόσο, συνδυασμός εμπορευμάτων αποτελούμενος από είδη καταγόμενα και μη θεωρείται στο σύνολό του καταγόμενος, υπό τον όρο ότι η αξία των μη καταγόμενων προϊόντων δεν υπερβαίνει το 15 τοις εκατό της τιμής «εκ του εργοστασίου» του συνδυασμού.

Άρθρο 10 Ουδέτερα στοιχεία

Για να προσδιοριστεί εάν ένα εμπόρευμα έχει το χαρακτήρα καταγωγής, δεν είναι αναγκαίο να καθορίζεται η καταγωγή των παρακάτω που χρησιμοποιούνται, ενδεχομένως, για την παραγωγή του:

α) της ηλεκτρικής ενέργειας και των καυσίμων 7

β) των εγκαταστάσεων και του εξοπλισμού 7

γ) των μηχανημάτων και εργαλείων 7

δ) των προϊόντων που δεν υπεισέρχονται ή δεν προορίζονται να υπεισέλθουν στην τελική σύνθεση του προϊόντος.

ΤΙΤΛΟΣ ΙΙΙ ΕΔΑΦΙΚΕΣ ΑΠΑΙΤΗΣΕΙΣ

Άρθρο 11 Αρχή της εδαφικότητας

1. Οι όροι του τίτλου ΙΙ σχετικά με την απόκτηση του χαρακτήρα καταγωγής πρέπει να πληρούνται ανελλιπώς στην Κοινότητα ή την Πρώην Γιουγκοσλαβική Δημοκρατία της Μακεδονίας.

2. Αν καταγόμενα προϊόντα, που έχουν εξαχθεί από την Κοινότητα ή την Πρώην Γιουγκοσλαβική Δημοκρατία της Μακεδονίας προς μια άλλη χώρα, επανεισαχθούν, πρέπει να θεωρούνται ως μη καταγόμενα, εκτός εάν μπορεί να αποδειχθεί κατά τρόπο ικανοποιητικό για τις τελωνειακές αρχές ότι:

α) τα εμπορεύματα που επανεισάγονται είναι τα ίδια με τα εμπορεύματα που είχαν εξαχθεί και

β) δεν έχουν υποστεί καμία εργασία πέραν εκείνων που είναι αναγκαίες για τη διατήρησή τους σε καλή κατάσταση, ενόσω βρίσκονταν στην εν λόγω χώρα ή κατά την εξαγωγή τους.

Άρθρο 12 Απευθείας μεταφορά

1. Η προτιμησιακή μεταχείριση δυνάμει της παρούσας συμφωνίας εφαρμόζεται αποκλειστικά στα εμπορεύματα που πληρούν τις προϋποθέσεις του παρόντος πρωτοκόλλου και μεταφέρονται απευθείας μεταξύ της Κοινότητας και της Πρώην Γιουγκοσλαβικής Δημοκρατίας της Μακεδονίας. Ωστόσο, εμπορεύματα που αποτελούν μία και μόνον αποστολή είναι δυνατό να μεταφέρονται μέσω άλλων εδαφών με, ενδεχομένως, μεταφόρτωση ή προσωρινή αποθήκευση σ' αυτό το έδαφος, υπό τον όρο ότι τα προϊόντα παραμένουν υπό την επιτήρηση των τελωνειακών αρχών της χώρας διαμετακόμισης ή αποθήκευσης και ότι δεν υφίστανται εκεί άλλες εργασίες εκτός από την εκφόρτωση, την επαναφόρτωση ή οποιαδήποτε άλλη εργασία που αποβλέπει στη διατήρησή τους σε καλή κατάσταση.

Τα καταγόμενα προϊόντα είναι δυνατόν να μεταφέρονται με αγωγούς μέσω εδάφους άλλου από εκείνο της Κοινότητας ή της Πρώην Γιουγκοσλαβικής Δημοκρατίας της Μακεδονίας.

2. Για να αποδειχθεί ότι πληρούνται οι προϋποθέσεις που αναφέρονται στην παράγραφο 1, προσκομίζεται στις αρμόδιες τελωνειακές αρχές της χώρας εισαγωγής:

α) ενιαία φορτωτική που έχει εκδοθεί στη χώρα εξαγωγής και καλύπτει τη διέλευση από τη χώρα διαμετακόμισης ή

β) βεβαίωση που χορηγείται από τις τελωνειακές αρχές της χώρας διαμετακόμισης και η οποία:

i) παρέχει ακριβή περιγραφή των εμπορευμάτων 7

ii) αναφέρει τις ημερομηνίες εκφόρτωσης και επαναφόρτωσης των εμπορευμάτων και, όταν χρειάζεται, τα ονόματα των πλοίων ή άλλων μεταφορικών μέσων που χρησιμοποιήθηκαν και

iii) πιστοποιεί τις συνθήκες υπό τις οποίες τα εμπορεύματα παρέμειναν στη χώρα διαμετακόμισης ή

γ) ελλείψει αυτών, με οποιοδήποτε αποδεικτικό έγγραφο.

Άρθρο 13 Εκθέσεις

1. Προϊόντα καταγωγής που αποστέλλονται για να εκτεθούν σε έκθεση σε άλλη χώρα και πωλούνται μετά την έκθεση για να εισαχθούν στην Κοινότητα ή στην Πρώην Γιουγκοσλαβική Δημοκρατία της Μακεδονίας εμπίπτουν κατά την εισαγωγή στις ευνοϊκές διατάξεις της συμφωνίας, υπό τον όρο ότι παρέχεται στις τελωνειακές αρχές ικανοποιητική απόδειξη ότι:

α) ο εξαγωγέας απέστειλε τα προϊόντα αυτά από την Κοινότητα ή την Πρώην Γιουγκοσλαβική Δημοκρατία της Μακεδονίας στη χώρα στην οποία πραγματοποιήθηκε η έκθεση και τα εξέθεσε εκεί 7

β) ο ίδιος εξαγωγέας πώλησε τα εν λόγω προϊόντα ή τα μεταβίβασε κατά άλλον τρόπο σε πρόσωπο στην Κοινότητα ή την Πρώην Γιουγκοσλαβική Δημοκρατία της Μακεδονίας 7

γ) τα προϊόντα απεστάλησαν, κατά τη διάρκεια της έκθεσης ή αμέσως μετά, στην κατάσταση στην οποία είχαν αποσταλεί στην έκθεση και

δ) τα προϊόντα, από τη στιγμή που απεστάλησαν στην έκθεση, δεν χρησιμοποιήθηκαν για σκοπούς άλλους από την επίδειξη στη συγκεκριμένη έκθεση.

2. Πιστοποιητικό καταγωγής πρέπει να εκδίδεται ή να συντάσσεται σύμφωνα με τις διατάξεις του τίτλου V και να υποβάλλεται στις τελωνειακές αρχές της χώρας εισαγωγής κατά τον συνήθη τρόπο. Στο πιστοποιητικό αναγράφεται το όνομα και η διεύθυνση της έκθεσης. Είναι δυνατό να ζητηθούν, όπου κρίνεται αναγκαίο, συμπληρωματικές έγγραφες αποδείξεις σχετικά με τη φύση των προϊόντων και τις συνθήκες υπό τις οποίες εκτέθησαν.

3. Η παράγραφος 1 ισχύει για κάθε έκθεση, εμποροπανήγυρη, δημόσια εκδήλωση εμπορικού, βιομηχανικού, γεωργικού ή βιοτεχνικού χαρακτήρα, που δεν διοργανώνεται για ιδιωτικούς σκοπούς σε καταστήματα ή εμπορικούς χώρους με σκοπό την πώληση αλλοδαπών προϊόντων και κατά τη διάρκεια της οποίας τα προϊόντα παραμένουν υπό τελωνειακό έλεγχο.

ΤΙΤΛΟΣ IV ΕΠΙΣΤΡΟΦΗ ΔΑΣΜΩΝ Ή ΑΠΑΛΛΑΓΗ ΑΠΟ ΔΑΣΜΟΥΣ

Άρθρο 14 Απαγόρευση επιστροφής δασμών ή απαλλαγής από δασμούς

1. Οι μη καταγόμενες ύλες που χρησιμοποιούνται για την κατασκευή προϊόντων καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας για τις οποίες εκδίδεται ή συντάσσεται πιστοποιητικό καταγωγής σύμφωνα με τις διατάξεις του τίτλου V δεν αποτελούν στην Κοινότητα ή την Πρώην Γιουγκοσλαβική Δημοκρατία της Μακεδονίας αντικείμενο επιστροφής δασμών ή απαλλαγής από δασμούς οποιουδήποτε είδους.

2. Η απαγόρευση της παραγράφου 1 εφαρμόζεται σε κάθε ρύθμιση για επιστροφή, απαλλαγή ή μη καταβολή, πλήρη ή μερική, δασμών ή επιβαρύνσεων ισοδυνάμου αποτελέσματος, που επιβάλλονται, στην Κοινότητα ή την Πρώνη Γιουγκοσλαβική Δημοκρατία της Μακεδονίας, σε ύλες που χρησιμοποιήθηκαν για την κατασκευή, όταν οι ρυθμίσεις αυτές επιτρέπουν, ρητά ή έμμεσα, αυτή την επιστροφή, την απαλλαγή ή τη μη καταβολή, στην περίπτωση που τα προϊόντα που παράγονται από τις εν λόγω ύλες εξάγονται και όχι όταν χρησιμοποιούνται στο εσωτερικό αυτών.

3. Ο εξαγωγέας προϊόντων που καλύπτονται από πιστοποιητικό καταγωγής πρέπει να είναι σε θέση να υποβάλει ανά πάσα στιγμή, αν ζητηθεί από τις τελωνειακές αρχές, όλα τα κατάλληλα έγγραφα που αποδεικνύουν ότι δεν έχει επιτραπεί επιστροφή, όσον αφορά τις μη καταγόμενες ύλες που χρησιμοποιήθηκαν για την κατασκευή των σχετικών προϊόντων, και ότι όλοι οι δασμοί ή επιβαρύνσεις ισοδυνάμου αποτελέσματος που αντιστοιχούν σ' αυτές τις ύλες έχουν πράγματι καταβληθεί.

4. Οι διατάξεις των παραγράφων 1 έως 3 εφαρμόζονται επίσης όσον αφορά τη συσκευασία κατά την έννοια του άρθρου 7 παράγραφος 2, τα εξαρτήματα, τα ανταλλακτικά και τα εργαλεία κατά την έννοια του άρθρου 8 και τους συνδυασμούς ειδών κατά την έννοια του άρθρου 9, όταν αυτά δεν αποτελούν είδη καταγωγής.

5. Οι διατάξεις των παραγράφων 1 έως 4 ισχύουν μόνο για τις ύλες που ανήκουν στο είδος που αφορά η συμφωνία. Ακόμη, αυτές δεν εμποδίζουν την εφαρμογή συστήματος επιστροφών για τα γεωργικά προϊόντα κατά την εξαγωγή, που ισχύει για κάθε εξαγωγή σύμφωνα με τις διατάξεις της συμφωνίας.

6. Με την επιφύλαξη της παραγράφου 1, η Πρώην Γιουγκοσλαβική Δημοκρατία της Μακεδονίας μπορεί να εφαρμόζει ρυθμίσεις για την επιστροφή δασμών ή την απαλλαγή από δασμούς ή επιβαρύνσεις ισοδυνάμου αποτελέσματος, που επιβάλλονται σε ύλες που χρησιμοποιούνται για την κατασκευή προϊόντων καταγωγής σύμφωνα με τις παρακάτω διατάξεις:

α) εισπράττεται δασμός 5 % για προϊόντα που υπάγονται στα κεφάλαια 25 έως 49 και 64 έως 97 του εναρμονισμένου συστήματος ή χαμηλότερος δασμός που ισχύει στην Πρώην Γιουγκοσλαβική Δημοκρατία της Μακεδονίας 7

β) ειπράττεται δασμός 10 % για προϊόντα που υπάγονται στα κεφάλαια 50 έως 63 του εναρμονισμένου συστήματος ή χαμηλότερος δασμός που ισχύει στην Πρώην Γιουγκοσλαβική Δημοκρατία της Μακεδονίας.

Οι διατάξεις της παρούσας παραγράφου ισχύουν μέχρι τις 31 Δεκεμβρίου 1998 και είναι δυνατό να αναθεωρηθούν με κοινή συμφωνία.

ΤΙΤΛΟΣ V ΠΙΣΤΟΠΟΙΗΤΙΚΟ ΚΑΤΑΓΩΓΗΣ

Άρθρο 15 Γενικές διατάξεις

1. Τα προϊόντα καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας υπάγονται, κατά την εισαγωγή τους στην Πρώην Γιουγκοσλαβική Δημοκρατία της Μακεδονίας ή την Κοινότητα αντίστοιχα, στις διατάξεις της συμφωνίας, εφόσον προσκομιστεί:

α) είτε πιστοποιητικό κυκλοφορίας EUR.1, υπόδειγμα του οποίου παρατίθεται στο παράρτημα ΙΙΙ, είτε

β) στις περιπτώσεις που ορίζονται στο άρθρο 20 παράγραφος 1, δήλωση το κείμενο της οποίας περιλαμβάνεται στο παράρτημα IV, που αναγράφει ο εξαγωγέας στο τιμολόγιο, το δελτίο παράδοσης ή κάθε άλλο εμπορικό έγγραφο που περιγράφει τα σχετικά προϊόντα με επαρκείς λεπτομέρειες, ώστε να είναι δυνατή η εξακρίβωση της ταυτότητάς τους (η δήλωση αυτή αποκαλείται στη συνέχεια «δήλωση τιμολογίου»).

2. Με την επιφύλαξη της παραγράφου 1, προϊόντα καταγωγής κατά την έννοια του παρόντος πρωτοκόλλου εμπίπτουν, στις περιπτώσεις που αναφέρονται στο άρθρο 25, στις διατάξεις της παρούσας συμφωνίας χωρίς να είναι αναγκαία η υποβολή των προαναφερθέντων εγγράφων.

Άρθρο 16 Διαδικασία έκδοσης πιστοποιητικών κυκλοφορίας EUR.1

1. Το πιστοποιητικό κυκλοφορίας EUR.1 εκδίδεται από τις τελωνειακές αρχές της χώρας εξαγωγής μετά από γραπτή αίτηση, που υποβάλλεται από τον εξαγωγέα ή, με ευθύνη του εξαγωγέα, από τον εξουσιοδοτημένο αντιπρόσωπό του.

2. Για το σκοπό αυτό, ο εξαγωγέας ή ο εξουσιοδοτημένος αντιπρόσωπός του συμπληρώνουν το έντυπο του πιστοποιητικό κυκλοφορίας EUR.1, καθώς και το έντυπο της αίτησης, υποδείγματα των οποίων περιλαμβάνονται στο παράρτημα ΙΙΙ. Τα έντυπα αυτά πρέπει να συμπληρώνονται σε μια από τις γλώσσες στις οποίες έχει εκδοθεί η συμφωνία και σύμφωνα με τις διατάξεις της εθνικής νομοθεσίας της χώρας εξαγωγής. Αν αυτά είναι χειρόγραφα, πρέπει να συμπληρωθούν με μελάνι και ευανάγνωστους χαρακτήρες. Η περιγραφή των προϊόντων πρέπει να αναφέρεται στο πλαίσιο που προορίζεται γι' αυτό το σκοπό χωρίς να παρεμβάλλονται κενά διάστιχα. Όταν στο πλαίσιο υπάρχουν κενές γραμμές πρέπει να σύρεται οριζόντια γραμμή κάτω από την τελευταία γραμμή της περιγραφής και να διαγραμμίζεται ο κενός χώρος.

3. Ο εξαγωγέας που ζητεί την έκδοση πιστοποιητικού κυκλοφορίας EUR.1 αναλαμβάνει την υποχρέωση να υποβάλει, εάν του ζητηθεί από τις τελωνειακές αρχές της χώρας εξαγωγής στην οποία εκδίδεται το πιστοποιητικό κυκλοφορίας EUR.1, κάθε κατάλληλο έγγραφο για την απόδειξη του χαρακτήρα καταγωγής των σχετικών προϊόντων καθώς και της εκπλήρωσης των λοιπών όρων του παρόντος πρωτοκόλλου.

4. Το πιστοποιητικό κυκλοφορίας EUR.1 εκδίδεται από τις τελωνειακές αρχές κράτους μέλους της Ευρωπαϊκής Κοινότητας ή της Πρώην Γιουγκοσλαβικής Δημοκρατίας της Μακεδονίας, εάν τα προς εξαγωγή εμπορεύματα μπορούν να θεωρηθούν ως προϊόντα καταγόμενα από την Κοινότητα ή την Πρώην Γιουγκοσλαβική Δημοκρατία της Μακεδονίας και πληρούν τις προϋποθέσεις του παρόντος πρωτοκόλλου.

5. Οι τελωνειακές αρχές που εκδίδουν το πιστοποιητικό λαμβάνουν όλα τα αναγκαία μέτρα για την επαλήθευση του χαρακτήρα καταγωγής των προϊόντων και της πλήρωσης των λοιπών όρων του παρόντος πρωτοκόλλου. Για το σκοπό αυτό έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών καταχωρίσεων του εξαγωγέα ή οποιονδήποτε άλλο έλεγχο θεωρούν αναγκαίο. Οι τελωνειακές αρχές που εκδίδουν το πιστοποιητικό εξασφαλίζουν επίσης την ορθή συμπλήρωση των εντύπων που αναφέρονται στην παράγραφο 2. Ιδίως, ελέγχουν αν ο χώρος που προορίζεται για την περιγραφή των προϊόντων έχει συμπληρωθεί κατά τρόπο που να αποκλείει οποιαδήποτε πιθανότητα δολίων προσθηκών.

6. Η ημερομηνία έκδοσης του πιστοποιητικού κυκλοφορίας EUR.1 αναγράφεται στη θέση 11 του πιστοποιητικού.

7. Πιστοποιητικό κυκλοφορίας εμπορευμάτων EUR.1 εκδίδεται από τις τελωνειακές αρχές και τίθεται στη διάθεση του εξαγωγέα, μόλις πραγματοποιηθεί ή εξασφαλισθεί πραγματική εξαγωγή.

Άρθρο 17 Εκ των υστέρων έκδοση πιστοποιητικού κυκλοφορίας EUR.1

1. Κατά παρέκκλιση από το άρθρο 16 παράγραφος 7, το πιστοποιητικό κυκλοφορίας EUR.1 είναι δυνατό, σε εξαιρετικές περιπτώσεις, να εκδοθεί και μετά την εξαγωγή των προϊόντων τα οποία αφορά, εαν:

α) δεν είχε εκδοθεί κατά τη στιγμή της εξαγωγής συνεπεία λαθών, ακουσίων παραλείψεων ή ειδικών περιστάσεων ή

β) αποδεικνύεται κατά τρόπο ικανοποιητικό στις τελωνειακές αρχές ότι εκδόθηκε πιστοποιητικό κυκλοφορίας EUR.1, το οποίο για τεχνικούς λόγους δεν έγινε δεκτό κατά την εισαγωγή.

2. Για την εφαρμογή της παραγράφου 1, ο εξαγωγέας στην αίτησή του πρέπει να αναφέρει τον τόπο και την ημερομηνία της εξαγωγής των προϊόντων τα οποία αφορά το πιστοποιητικό κυκλοφορίας EUR.1, καθώς και τους λόγους για τους οποίους υποβάλλει την αίτηση.

3. Οι τελωνειακές αρχές είναι δυνατόν να εκδώσουν εκ των υστέρων πιστοποιητικό κυκλοφορίας EUR.1, μόνον αφού επαληθεύσουν ότι τα στοιχεία που περιέχονται στην αίτηση του εξαγωγέα ανταποκρίνονται σε εκείνα του αντίστοιχου φακέλου.

4. Τα πιστοποιητικά κυκλοφορίας EUR.1 που εκδίδονται εκ των υστέρων πρέπει να φέρουν μία από τις ακόλουθες φράσεις:

«NACHTRΔGLICH AUSGESTELLT», «DΙLIVRΙ A POSTERIORI», «RILASCIATO A POSTERIORI», «AFGEGEVEN A POSTERIORI», «ISSUED RETROSPECTIVELY», «UDSTEDT EFTERFΨLGENDE», «ΕΚΔΟΘΕΝ ΕΚ ΤΩΝ ΥΣΤΕΡΩΝ», «EXPEDIDO A POSTERIORI», «EMITIDO A POSTERIORI», «ANNETTU JΔLKIKΔTEEN», «UTFΔRDAT I EFTERHAND», >ΑΝΑΦΟΡΑ ΣΕ ΓΡΑΦΗΚΟ>

.

5. Η φράση που αναφέρεται στην παράγραφο 4 εγγράφεται στο πλαίσιο «Παρατηρήσεις» του πιστοποιητικού κυκλοφορίας EUR.1

Άρθρο 18 Έκδοση αντιγράφου του πιστοποιητικού κυκλοφορίας EUR.1

1. Σε περίπτωση κλοπής, απώλειας ή καταστροφής πιστοποιητικού κυκλοφορίας EUR.1, ο εξαγωγέας μπορεί να ζητήσει από την εκδούσα τελωνειακή αρχή αντίγραφο το οποίο συντάσσεται βάσει των εγγράφων εξαγωγής που αυτή έχει στην κατοχή της.

2. Το αντίγραφο που εκδίδεται κατ' αυτόν τον τρόπο, φέρει μία από τις ακόλουθες λέξεις:

«DUPLIKAT», «DUPLICATA», «DUPLICATO», «DUPLICAAT», «DUPLICATE», «ΑΝΤΙΓΡΑΦΟ», «DUPLICADO», «SEGUNDA VIA», «KAKSOISKAPPALE», >ΑΝΑΦΟΡΑ ΣΕ ΓΡΑΦΗΚΟ>

.3. Η λέξη που αναφέρεται στην παράγραφο 2 εγγράφεται στη θέση «Παρατηρήσεις» του αντιγράφου του πιστοποιητικού κυκλοφορίας EUR.1

4. Το αντίγραφο που πρέπει να φέρει την ημερομηνία έκδοσης του πρωτοτύπου πιστοποιητικού κυκλοφορίας EUR.1 αρχίζει να ισχύει από την εν λόγω ημερομηνία.

Άρθρο 19 Έκδοση πιστοποιητικού κυκλοφορίας EUR.1 βάσει προηγουμένως εκδοθέντος ή συνταχθέντος πιστοποιητικού καταγωγής

Όταν προϊόντα καταγωγής τίθενται υπό τον έλεγχο τελωνείου της Κοινότητας ή της Πρώην Γιουγκοσλαβικής Δημοκρατίας της Μακεδονίας, είναι δυνατή η αντικατάσταση του πρωτοτύπου του πιστοποιητικού καταγωγής από ένα ή περισσότερα πιστοποιητικά κυκλοφορίας EUR.1 με σκοπό την αποστολή όλων ή ορισμένων από τα προϊόντα αυτά σε άλλα τελωνεία της Κοινότητας ή της Πρώην Γιουγκοσλαβικής Δημοκρατίας της Μακεδονίας. Τα πιστοποιητικά αντικατάστασης των πιστοποιητικών κυκλοφορίας EUR.1 εκδίδονται από το τελωνείο στον έλεγχο του οποίου ευρίσκονται τα προϊόντα.

Άρθρο 20 Όροι για τη σύνταξη δήλωσης τιμολογίου

1. Η δήλωση τιμολογίου που αναφέρεται στο άρθρο 15 παράγραφος 1 στοιχείο β) μπορεί να συνταχθεί:

α) από εγκεκριμένο εξαγωγέα κατά την έννοια του άρθρου 21 ή

β) από οποιονδήποτε εξαγωγέα για κάθε αποστολή που αποτελείται από ένα ή περισσότερα δέματα, τα οποία περιέχουν προϊόντα καταγωγής, των οποίων η συνολική αξία δεν υπερβαίνει τα 6 000 Ecu.

2. Δήλωση τιμολογίου μπορεί να συνταχθεί αν τα σχετικά προϊόντα μπορεί να θεωρηθούν ως προϊόντα καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας και πληρούν τους λοιπούς όρους του παρόντος πρωτοκόλλου.

3. Ο εξαγωγέας που συντάσσει δήλωση τιμολογίου πρέπει να είναι σε θέση ανά πάσα στιγμή να προσκομίσει, μετά από σχετική αίτηση των τελωνειακών αρχών της χώρας εξαγωγής, όλα τα κατάλληλα έγγραφα που αποδεικνύουν το χαρακτήρα καταγωγής των εν λόγω προϊόντων, καθώς και την πλήρωση των λοιπών όρων του παρόντος πρωτοκόλλου.

4. Η δήλωση τιμολογίου συνίσταται σε αναγραφή από τον εξαγωγέα με γραφομηχανή, με σφραγίδα ή με εκτύπωση στο τιμολόγιο, το δελτίο παράδοσης ή άλλο εμπορικό έγγραφο της δήλωσης, το κείμενο της οποίας αναφέρεται στο παράρτημα IV, σε μια από τις γλώσσες που χρησιμοποιούνται στο εν λόγω παράρτημα σύμφωνα με τις διατάξεις της εθνικής νομοθεσίας της χώρας εξαγωγής. Η δήλωση μπορεί επίσης να είναι χειρόγραφη 7 σ' αυτή την περίπτωση πρέπει να συντάσσεται με μελάνι και με ευανάγνωστους χαρακτήρες.

5. Οι δηλώσεις τιμολογίου πρέπει να φέρουν το πρωτότυπο της χειρόγραφης υπογραφής του εξαγωγέα. Ωστόσο, δεν απαιτείται από εγκεκριμένο εξαγωγέα κατά την έννοια του άρθρου 21 να υπογράφει τέτοιες δηλώσεις, όταν παρέχει στις τελωνειακές αρχές της χώρας εξαγωγής γραπτή ανάληψη υποχρέωσης ότι αποδέχεται την πλήρη ευθύνη για τη δήλωση τιμολογίου από την οποία φαίνεται ότι αυτές ισχύουν σαν να έφεραν πράγματι τη χειρόγραφη υπογραφή του.

6. Η δήλωση τιμολογίου μπορεί να συντάσσεται από τον εξαγωγέα κατά τη στιγμή εξαγωγής των προϊόντων τα οποία αυτή αφορά ή αργότερα, υπό τον όρο ότι αυτή προσκομίζεται στις τελωνειακές αρχές της χώρας εισαγωγής το αργότερο δύο έτη μετά την εισαγωγή των προϊόντων τα οποία αυτή αφορά.

Άρθρο 21 Εγκεκριμένος εξαγωγέας

1. Οι τελωνειακές αρχές της χώρας εξαγωγής έχουν την ευχέρεια να επιτρέπουν σε κάθε εξαγωγέα ο οποίος πραγματοποιεί συχνές μεταφορές προϊόντων βάσει της παρούσας συμφωνίας, να συντάσσει δηλώσεις τιμολογίου ανεξάρτημα από την αξία των σχετικών προϊόντων. Ο εξαγωγέας που επιδιώκει την έκδοση τέτοιας άδειας υποχρεούται να προσφέρει κατά τρόπο ικανοποιητικό στις τελωνειακές αρχές όλες τις αναγκαίες εγγυήσεις για την επαλήθευση του χαρακτήρα καταγωγής των προϊόντων, καθώς και της εκπλήρωσης των λοιπών όρων του παρόντος πρωτοκόλλου.

2. Οι τελωνειακές αρχές είναι δυνατό να χορηγήσουν την ιδιότητα εγκεκριμένου εξαγωγέα υπό την επιφύλαξη των αναγκαίων κατά τη γνώμη τους προϋποθέσεων.

3. Οι τελωνειακές αρχές παρέχουν στον εγκεκριμένο εξαγωγέα αριθμό αδείας του τελωνείου, ο οποίος αναγράφεται στη δήλωση τιμολογίου.

4. Οι τελωνειακές αρχές παρακολουθούν τη χρήση της άδειας, την οποία χορήγησαν στον εγκεκριμένο εξαγωγέα.

5. Οι τελωνειακές αρχές έχουν τη δυνατότητα να ανακαλούν την άδεια ανά πάσα στιγμή όταν ο εγκεκριμένος εξαγωγέας δεν προσφέρει πλέον τις εγγυήσεις που αναφέρονται στην παράγραφο 1, δεν πληροί τους όρους που περιλαμβάνονται στην παράγραφο 2 ή δεν χρησιμοποιεί ορθά την άδεια.

Άρθρο 22 Ισχύς των πιστοποιητικών καταγωγής

1. Το πιστοποιητικό καταγωγής ισχύει για τέσσερις μήνες από την ημερομηνία έκδοσης στη χώρα εξαγωγής και πρέπει να κατατίθεται εντός της προθεσμίας αυτής στις τελωνειακές αρχές της χώρας εισαγωγής.

2. Τα πιστοποιητικά καταγωγής που κατατίθενται στις τελωνειακές αρχές της χώρας εισαγωγής μετά την παρέλευση της προθεσμίας υποβολής που προβλέπεται στην παράγραφο 1, γίνονται δεκτά για την εφαρμογή του προτιμησιακού καθεστώτος στην περίπτωση που η αδυναμία υποβολής των πιστοποιητικών εντός της προθεσμίας οφείλεται σε εξαιρετικές περιστάσεις.

3. Σε άλλες περιπτώσεις εκπρόθεσμης υποβολής οι τελωνειακές αρχές της χώρας εισαγωγής έχουν την ευχέρεια αποδοχής των πιστοποιητικών καταγωγής, όταν τα προϊόντα έχουν προσκομιστεί σ' αυτές πριν από την εν λόγω τελική ημερομηνία.

Άρθρο 23 Υποβολή πιστοποιητικών καταγωγής

Τα πιστοποιητικά καταγωγής υποβάλλονται στις τελωνειακές αρχές της χώρας εισαγωγής σύμφωνα με τις διαδικασίες που εφαρμόζονται στην εν λόγω χώρα. Οι εν λόγω αρχές έχουν τη δυνατότητα να ζητήσουν μετάφραση του πιστοποιητικού. Έχουν επίσης τη δυνατότητα να ζητήσουν να συνοδεύεται η διασάφηση εισαγωγής από δήλωση του εισαγωγέα ότι τα προϊόντα πληρούν τις προϋποθέσεις που απαιτούνται για την εφαρμογή της συμφωνίας.

Άρθρο 24 Εισαγωγή με τμηματικές αποστολές

Όταν, μετά από αίτηση του εισαγωγέα και υπό τις προϋποθέσεις που ορίζονται από τις τελωνειακές αρχές της χώρας εισαγωγής, ασυναρμολόγητα ή μη συναρμολογημένα προϊόντα κατά την έννοια του γενικού κανόνα 2α) του εναρμονισμένου συστήματος, που υπάγονται στα τμήματα XVI και XVII ή στις κλάσεις 7308 και 9406 του εναρμονισμένου συστήματος, εισάγονται με τμηματικές αποστολές, υποβάλλεται γι' αυτά ενιαίο πιστοποιητικό καταγωγής στις τελωνειακές αρχές κατά την εισαγωγή της πρώτης τμηματικής αποστολής.

Άρθρο 25 Απαλλαγή από την προσκόμιση πιστοποιητικού καταγωγής

1. Γίνονται δεκτά ως καταγόμενα προϊόντα χωρίς να απαιτείται η κατάθεση επίσημου πιστοποιητικού καταγωγής, τα προϊόντα που αποστέλλονται υπό μορφή μικροδεμάτων μεταξύ ιδιωτών ή περιέχονται στις προσωπικές αποσκευές των ταξιδιωτών, εφόσον πρόκειται για εισαγωγές χωρίς κανένα εμπορικό χαρακτήρα και εφόσον αυτές έχουν δηλωθεί ως ανταποκρινόμενες στους όρους του παρόντος πρωτοκόλλου και δεν υφίσταται καμία αμφιβολία ως προς την ειλικρίνεια της σχετικής δήλωσης. Στην περίπτωση προϊόντων που αποστέλλονται ταχυδρομικώς, η δήλωση αυτή πρέπει να αναγράφεται στις δηλώσεις C2/CP3 ή σε φύλλο χαρτιού που επισυνάπτεται στο εν λόγω έγγραφο.

2. Περιστασιακές εισαγωγές και εισαγωγές αποτελούμενες αποκλειστικά από προϊόντα για προσωπική χρήση των παραληπτών και των ταξιδιωτών ή των οικογενειών τους δεν θα πρέπει να θεωρούνται εισαγωγές με εμπορικό χαρακτήρα, εάν είναι προφανές, λόγω της φύσης και της ποσότητας των προϊόντων, ότι δεν επιδιώκεται εμπορικός σκοπός.

3. Εξάλλου, η συνολική αξία των προαναφερθέντων προϊόντων δεν πρέπει να υπερβαίνει τα 500 Ecu στις περιπτώσεις μικροδεμάτων ή τα 1 200 Ecu για τα προϊόντα που αποτελούν μέρος των προσωπικών αποσκευών των ταξιδιωτών.

Άρθρο 26 Δικαιολογητικά έγγραφα

Τα έγγραφα που αναφέρονται στο άρθρο 16 παράγραφος 3 και στο άρθρο 20 παράγραφος 3, που χρησιμοποιούνται για να αποδείξουν ότι τα προϊόντα που καλύπτονται από πιστοποιητικό κυκλοφορίας EUR.1 ή από δήλωση τιμολογίου είναι όντως δυνατό να θεωρηθούν ως προϊόντα καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας και πληρούν τους λοιπούς όρους του παρόντος πρωτοκόλλου, είναι δυνατό να περιλαμβάνουν, μεταξύ άλλων, τα εξής:

α) άμεση απόδειξη των διαδικασιών παραγωγής των σχετικών εμπορευμάτων τις οποίες εφαρμόζει ο εξαγωγέας ή ο προμηθευτής και οι οποίες περιλαμβάνονται, για παράδειγμα, στα λογιστικά του βιβλία ή στα εσωτερικά λογιστικά του στοιχεία 7

β) έγγραφα τα οποία αποδεικνύουν το χαρακτήρα καταγωγής των υλών που χρησιμοποιήθηκαν και τα οποία εκδόθηκαν ή συντάχθηκαν στην Κοινότητα ή την Πρώην Γιουγκοσλαβική Δημοκρατία της Μακεδονίας, όπου τα εν λόγω έγγραφα χρησιμοποιούνται σύμφωνα με την εκάστοτε εθνική νομοθεσία 7

γ) έγγραφα που αποδεικνύουν ότι η επεξεργασία ή η μεταποίηση των υλών πραγματοποιήθηκε εντός της Κοινότητας ή της Πρώην Γιουγκοσλαβικής Δημοκρατίας της Μακεδονίας και τα οποία εκδόθηκαν ή συντάχθηκαν στην Κοινότητα ή την Πρώην Γιουγκοσλαβική Δημοκρατία της Μακεδονίας, όπου τα εν λόγω έγγραφα χρησιμοποιούνται σύμφωνα με την εκάστοτε εθνική νομοθεσία 7

δ) πιστοποιητικά κυκλοφορίας EUR.1 ή δηλώσεις τιμολογίου που αποδεικνύουν το χαρακτήρα καταγωγής των υλών που χρησιμοποιήθηκαν, τα οποία εκδόθηκαν ή συντάχθηκαν στην Κοινότητα ή την Πρώην Γιουγκοσλαβική Δημοκρατία της Μακεδονίας, σύμφωνα με το παρόν πρωτόκολλο.

Άρθρο 27 Φύλαξη του πιστοποιητικού καταγωγής και των δικαιολογητικών εγγράφων

1. Ο εξαγωγέας που υποβάλλει αίτηση για την έκδοση πιστοποιητικού κυκλοφορίας EUR.1, φυλάσσει τα έγγραφα που αναφέρονται στο άρθρο 16 παράγραφος 3 επί τρία τουλάχιστον έτη.

2. Ο εξαγωγέας που συντάσσει δήλωση τιμολογίου φυλάσσει επί τρία τουλάχιστον έτη αντίγραφο της εν λόγω δήλωσης τιμολογίου, καθώς και τα έγγραφα που αναφέρονται στο άρθρο 20 παράγραφος 3.

3. Οι τελωνειακές αρχές της χώρας εξαγωγής που εκδίδουν πιστοποιητικό κυκλοφορίας EUR.1, φυλάσσουν επί τρία τουλάχιστον έτη την αίτηση που αναφέρεται στο άρθρο 16 παράγραφος 2.

4. Οι τελωνειακές αρχές της χώρας εισαγωγής, φυλάσσουν επί τρία τουλάχιστον έτη τα πιστοποιητικά κυκλοφορίας EUR.1 και τις δηλώσεις τιμολογίου που κατατίθενται σ' αυτές.

Άρθρο 28 Διαφορές και λάθη εκτύπωσης

1. Η διαπίστωση μικροδιαφορών μεταξύ των στοιχείων που αναφέρονται στο πιστοποιητικό καταγωγής και εκείνων που περιλαμβάνονται στα έγγραφα που κατατίθενται στο τελωνείο για τη διεκπεραίωση των διατυπώσεων εισαγωγής των εμπορευμάτων, δεν συνεπάγεται αφ' εαυτής την ακυρότητα του πιστοποιητικού κατάγωγής, εάν αποδειχθεί δεόντως ότι αυτό το έγγραφο πράγματι αντιστοιχεί στα προσκομισθένται προϊόντα.

2. Εμφανή λάθη εκτύπωσης, όπως τα τυπογραφικά λάθη στο πιστοποιητικό καταγωγής δεν συνεπάγονται τη μη αποδοχή του εν λόγω εγγράφου, αν τα σφάλματα αυτά δεν δημιουργούν αμφιβολίες ως προς την ορθότητα των στοιχείων του σχετικού εγγράφου.

Άρθρο 29 Ποσά εκφρασμένα σε Ecu

1. Η χώρα εξαγωγής καθορίζει τα ποσά στο εθνικό νόμισμα της χώρας εξαγωγής, που αντιστοιχούν στα εκφρασμένα σε Ecu ποσά τα οποία ανακοινώνονται στις χώρες εισαγωγής από την Επιτροπή των Ευρωπαϊκών Κοινοτήτων.

2. Όταν αυτά τα ποσά υπερβαίνουν τα αντίστοιχα ποσά που έχει καθορίσει η χώρα εισαγωγής, η τελευταία οφείλει να τα αποδεχθεί εάν τα εμπορεύματα τιμολογούνται στο νόμισμα της χώρας εξαγωγής. Εάν τα εμπορεύματα τιμολογούνται στο νόμισμα άλλου κράτους μέλους της Κοινότητας, η χώρα εισαγωγής οφείλει να αναγνωρίσει το ποσό που δηλώνει η ενδιαφερόμενη χώρα.

3. Τα ποσά που εκφράζονται σε εθνικό νόμισμα μιας συγκεκριμένης χώρας, είναι ισοδύναμα με την αντίστοιχη αξία, σε εθνικό νόμισμα αυτής της χώρας, του Ecu κατά την πρώτη εργάσιμη ημέρα του Οκτωβρίου 1996.

4. Τα ποσά που εκφράζονται σε Ecu και το ισόποσό τους στα εθνικά νομίσματα των κρατών μελών της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας επανεξετάζονται από το συμβούλιο συνεργασίας μετά από αίτηση της Κοινότητας ή της Πρώην Γιουγκοσλαβικής Δημοκρατίας της Μακεδονίας. Κατά την εν λόγω επανεξέταση, το συμβούλιο συνεργασίας εξασφαλίζει ότι δεν θα υπάρξει μείωση των ποσών που πρόκειται να χρησιμοποιηθούν σε οποιοδήποτε εθνικό νόμισμα και εξετάζει τη σκοπιμότητα διατήρησης των συνεπειών των σχετικών ορίων σε πραγματικές τιμές. Για το σκοπό αυτό, μπορεί να αποφασίσει την τροποποίηση των ποσών που εκφράζονται σε Ecu.

ΤΙΤΛΟΣ VI ΡΥΘΜΙΣΕΙΣ ΓΙΑ ΤΗ ΔΙΟΙΚΗΤΙΚΗ ΣΥΝΕΡΓΑΣΙΑ

Άρθρο 30 Αμοιβαία συνδρομή

1. Οι τελωνειακές αρχές των κρατών μελών της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας κοινοποιούν αμοιβαία, μέσω της Επιτροπής των Ευρωπαϊκών Κοινοτήτων, τα υποδείγματα των αποτυπωμάτων των σφραγίδων που χρησιμοποιούν οι υπηρεσίες τους για την έκδοση των πιστοποιητικών EUR.1 και τις διευθύνσεις των τελωνειακών αρχών που είναι αρμόδιες για τον έλεγχο των εν λόγω πιστοποιητικών, καθώς και των δηλώσεων τιμολογίου.

2. Για να διασφαλιστεί η ορθή εφαρμογή του παρόντος πρωτοκόλλου, η Κοινότητα και η Πρώην Γιουγκοσλαβική Δημοκρατία της Μακεδονίας παρέχουν αμοιβαία συνδρομή μέσω των αρμοδίων τελωνειακών υπηρεσιών για τον έλεγχο της γνησιότητας των πιστοποιητικών κυκλοφορίας EUR.1 ή των δηλώσεων τιμολογίου και της ακρίβειας των πληροφοριών που περιέχονται σ' αυτά τα έγγραφα.

Άρθρο 31 Έλεγχος των πιστοποιητικών καταγωγής

1. Ο μεταγενέστερος έλεγχος των πιστοποιητικών καταγωγής πραγματοποιείται δειγματοληπτικά ή κάθε φορά που οι τελωνειακές αρχές της χώρας εισαγωγής έχουν βάσιμες αμφιβολίες ως προς τη γνησιότητα τέτοιων εγγράφων, το χαρακτήρα καταγωγής των σχετικών προϊόντων ή την εκπλήρωση των λοιπών όρων του παρόντος πρωτοκόλλου.

2. Για την εφαρμογή των παραγράφου 1, οι τελωνειακές αρχές της χώρας εισαγωγής οφείλουν να επιστρέφουν το πιστοποιητικό κυκλοφορίας EUR.1, το τιμολόγιο, αν έχει υποβληθεί, τη δήλωση τιμολογίου ή το αντίστοιχο αντίγραφο, στις τελωνειακές αρχές της χώρας εξαγωγής, αναφέροντας, όπου κρίνεται σκόπιμο, τους λόγους που δικαιολογούν την έρευνα. Προς επίρρωση της αίτησής τους για έλεγχο, αυτές παρέχουν όλα τα έγγραφα και όλες τις πληροφορίες που έχουν συγκεντρώσει και που δικαιολογούν την υποψία ότι τα αναγραφόμενα στο πιστοποιητικό καταγωγής είνα ανακριβή.

3. Ο έλεγχος διενεργείται από τις τελωνειακές αρχές της χώρας εξαγωγής. Για το σκοπό αυτό, αυτές έχουν το δικαίωμα να ζητούν την προσκόμιση κάθε αποδεικτικού στοιχείου και να διενεργούν ελέγχους των λογιστικών βιβλίων του εξαγωγέα, καθώς και οποιονδήποτε άλλο έλεγχο κρίνουν αναγκαίο.

4. Αν οι τελωνειακές αρχές της χώρας εισαγωγής αναστείλουν την προτιμησιακή μεταχείριση για τα συγκεκριμένα προϊόντα, εν αναμονή των αποτελεσμάτων του ελέγχου, οφείλουν να επιτρέψουν στον εισαγωγέα να παραλάβει τα προϊόντα υπό τον όρο επιβολής των προληπτικών μέτρων που κρίνονται απαραίτητα.

5. Οι τελωνειακές αρχές που ζητούν έλεγχο πρέπει να ενημερώνονται για τα αποτελέσματά του το ταχύτερο. Τα εν λόγω αποτελέσματα πρέπει να ορίζουν σαφώς αν τα έγγραφα είναι γνήσια και αν τα σχετικά προϊόντα μπορεί πράγματι να θεωρηθούν ως προϊόντα καταγωγής Κοινότητας ή Πρώην Γιουγκοσλαβικής Δημοκρατίας της Μακεδονίας και ότι πληρούν τους λοιπούς όρους του παρόντος πρωτοκόλλου.

6. Εάν, σε περίπτωση βάσιμων αμφιβολιών, δεν υπάρχει απάντηση εντός δέκα μηνών από την ημερομηνία υποβολής της αίτησης ελέγχου ή εάν η απάντηση δεν περιλαμβάνει επαρκείς πληροφορίες για τη διαπίστωση της γνησιότητας του εν λόγω εντύπου ή την πραγματική καταγωγή των προϊόντων, οι τελωνειακές αρχές που έχουν ζητήσει πληροφορίες αρνούνται, εκτός ανωτέρας βίας ή εκτάκτων περιστάσεων, το ευεργέτημα των προτιμήσεων που προβλέπει η συμφωνία.

Άρθρο 32 Διακανονισμός διαφορών

Όταν προκύπτουν διαφορές σε σχέση με τις διαδικασίες ελέγχου του άρθρου 31, οι οποίες δεν μπορούν να διευθετηθούν μεταξύ των τελωνειακών αρχών που ζητούν τον έλεγχο και των τελωνειακών αρχών που είναι υπεύθυνες για τη διενέργειά του ή όταν δημιουργούνται προβλήματα ως προς την ερμηνεία του παρόντος πρωτοκόλλου, αυτές υποβάλλονται προς εξέταση στο συμβούλιο συνεργασίας.

Σε κάθε περίπτωση, οι διαφορές μεταξύ του εισαγωγέα και των τελωνειακών αρχών της χώρας εισαγωγής διευθετούνται βάσει της νομοθεσίας της εν λόγω χώρας.

Άρθρο 33 Κυρώσεις

Επιβάλλονται κυρώσεις σε κάθε πρόσωπο το οποίο συντάσσει ή προκαλεί τη σύνταξη εγγράφου το οποίο περιέχει εσφαλμένες πληροφορίες, με σκοπό την επίτευξη προτιμησιακής μεταχείρισης προϊόντων.

Άρθρο 34 Ελεύθερες ζώνες

1. Η Κοινότητα και η Πρώην Γιουγκοσλαβική Δημοκρατία της Μακεδονίας λαμβάνουν όλα τα απαραίτητα μέτρα προκειμένου να διασφαλίζουν ότι τα εμπορεύματα που ανταλλάσσονται υπό την κάλυψη πιστοποιητικού καταγωγής και παραμένουν κατά τη διάρκεια της μεταφοράς τους σε ελεύθερη ζώνη που βρίσκεται στο έδαφός τους δεν αντικαθίστανται από άλλα εμπορεύματα ούτε υποβάλλονται σε επεξεργασίες άλλες από τις συνήθεις εργασίες που αποβλέπουν στη διατήρησή τους σε καλή κατάσταση.

2. Κατά παρέκκλιση των διατάξεων της παραγράφου 1, όταν προϊόντα καταγωγής της Κοινότητας ή της Πρώην Γιουγκοσλαβικής Δημοκρατίας της Μακεδονίας εισάγονται σε ελεύθερη ζώνη υπό την κάλυψη πιστοποιητικού καταγωγής και υφίστανται επεξεργασία ή μεταποίηση, οι ενδιαφερόμενες αρχές οφείλουν να εκδίδουν νέο πιστοποιητικό EUR.1, εφόσον το ζητήσει ο εξαγωγέας, αν η επεξεργασία ή η μεταποίηση είναι σύμφωνες με τις διατάξεις του παρόντος πρωτοκόλλου.

ΤΙΤΛΟΣ VII ΘΕΟΥΤΑ ΚΑΙ ΜΕΛΙΛΙΑ

Άρθρο 35 Εφαρμογή του πρωτοκόλλου

1. Ο όρος «Κοινότητα» που χρησιμοπο